
LOKASA LWA EMOL 

LOTAKI LWA 1 
ENDE NJASO YA USE LA SE. 

Nde bakolelo Mungu akelaka buse la se. Buse la se 
yaalaka nde boyalala wa fololo; la lilima lialaka likolo 
lia alia ba olundu. La Bolimo wa Mungu akendekendeke 
likolo lia balia. 

La Mungu inde lokela betanesi bimbale; omoi, 
botanesi ofi boyale bokota wa lowa; la omoi boyale 
bokota wa bocho. Inde lokela tolonge. 

La Mungu loongambo, Buse boyalekeatiteniyabalia, 
la buse bokaaneke nda balia la balia. La Mungu mbo, 
Balia basongomeke ose ya use nda elela emwito la nyele 
yooki yenesomoko. La Mungu mbo, Nyele bikondeseke 
bangala, la songoli yoteseke totaki, la tosandu tooteke 
tuma. La Mungu mbo, Balia otaka lilia lia nyama e 
bitokendekende, la noli biungweke likolo lia alia. La 
Mungu lokela nyama bitotina e bitokendekende, la 
Mungu lofa iyo boimo bolau, inde mbo, Otaka la 
bulweke, tumaka nda alia wike wike, la noli yulweke 
wike nda nyele. 

La Mungu mbo, Nyele otaka nyama e bitokendekende, 
la nyama e bitokatangokole, la nyama e bitolanda. 

L:i Mungu mbo, Tokeleke boto la bofono wasu angene, 

A 

la ayaleke bokota wa nyama bitotina e bitokendekende 
la nyama bitotina e bitokatangokole. 

La Mungu inde lokindola fututi ya nyele boto, la inde 
lofofa inde luli lwa liwawi, la inde loyala la liwawi. 

Ko ongoma Mungu akelaka boto la bofono wande 
angene: oto olome la oto mali. La Mungu inde lof'iyo 
boimo bolau, inde mbo, Otaka la bulweke, tumaka nda 
nyele, yalaka bokota wa nyama bitotina e bitokendekende 
nda nyele. 

La Mungu inde loticha bitotina e bikeliki inde, la inde 
mbo, Bolau fine. 

Nda bechu liambe Mungu lokela e bieka-bi bitotina. 
La Mungu lweuma nda lise lia bosambale nda bakua 
bande batotina e bakelaka inde. La Mungu inde 
losenyese lise lia bosambale, eoka mbo aumaka nda liau 
nda bakua bande batotina e bakelaka inde. 



LOTAKI LWA 2. 

ENDE NJASO YA ELANGA EKO EDENE. 

La Mungu akuwaka elanga nda faki etotemwa la 
bonyanya nda Edene: la omau inde losele boto akelaka 
inde. La Mungu lokondesa tosandu tototina nda nyele, 
e tosandu tolau nda baiso, la e tosandu tolau ndola, la 

3 
isandu sha Hwawi atiteni ya elanga, la isandu sha liluani 
lia bolau la bobe. La Mungu losele boto-yo nda elanga 
mbo akomieke la mbo atinganeke la yau. La Mungu 
inde loima boto mbo, Tuma toa e tosandu tototina, laka. 
Kongo ko oleke 'tuma toa isandu-si sha liluani lia bolau 
la bobe, eoka mbo nda lise likaleke lae, ae otowa ndowa. 

La Mungu mbo, Eti olau mbo boto omwito ayaleke 
inde angene: la Mungu inde lokela inde bosungi mbo 
asungeke inde. La Mungu inde loingesa Adamu ilo sha 
likama, la inde looso bokeke omoi wa okuku wande la 
inde loomesa lifwa: la Mungu inde lokela bokeke ona 
otomali, inde lokese inde ende boto olome. 

La Adamu loonga mbo, Oy'oto'yo ende wa ikwa sha 
tokwa toa mi la nyama ya lokumba loa mi, atotangomo 
otomali eoka asoosomo nda oto olome. Eoka yau boto 
omoi atosekwa ende sango la nyango wande, la atoyala 
amamwito la otomali wande, la batoyala kwa oto omwito. 
La iyo bambale baalaka wase otolome la otomali wande, 
la batialaka la soni. 

Kongo ko njo aalaka la bolimbake ndolonga nyama 
eyakelaka Mungu. La inde loonga la otomali mbo, Fufo 
Mungu asoonga mbo, "Oleke tuma toa tosandu tototina 
toa elanga ye?" La otomali mbo, Iso totola tuma toa 
tosandu nda elan^a, kon^o ko tuma toa isandu simoi sile 
atiteni ya elanga, Mungu asoonga mbo, "Oleke tuma 
twau, omateke shau, otasinga." La njo inde loonga la 
otomali mbo, Mba otiasinge, nyongo Mungu atolua mbo 
nda lise akaleke ino tuma twau, baiso banu batoliolomo, 
la otoyala kwa Mungu ndolua bolau la bobe. Eneke 
otomali mbo tuma toa isandu-si tole tolau ndola, la isandu 

4 
sile silau ndoticha la ndokinjwesa boto la wele, inde looso 
tuma inde lola, la inde lofa oto — olome wande, la inde lola, 

La baiso bau baliolomoko, la iyo lolua mbo baalaka 
wase: iyo losolo kasa ya bokumo, iyo loata kwa kitambala. 
La okaka iyo lioi lia Bokota Mungu ndoya ende iyo nda 
mbile ya buse bosoongo, Adamu la otomali wande iyo 
loisama nda wombo wa Bokota Mungu atiteni ya tosandu 
toa elanga. 

La Bokota Mungu loonga mbo, Tene boto-yo 
asokinjwa kwa iso ndolua bolau la bobe, eoka yau 
atananola inde bosamba wande ndooso siuma sha isandu 
sha liwawi la ndola la ndoyala laya laya, eoka yau 
Bokota Mungu losokola inde nda elanga ya Edene, 
ndofua nyele eyakelomoko inde la yau. Ko ongoma inde 
losaya boto: la inde losele bakitomo bambale nda faki 
etotemwa la bonanya nda Edene e bakitomo loyala la 
bangongono bayale kwa chwangakeli iyo lotimbatimba 
ndotingana la elela ya isandu sha liwawi. 

LOTAKI LWA 3. 
ENDE NJASO YA KAINA LA EBELE. 

La Awa aotaka wana otolome ende Adamu, la inde 
lot'inde lina mbo Kaina. eoka inde mbo, Isoolo oto ende 
Mungu. La inde loota otolome wasi, etungani yande, 
lina liande liaka Ebele. Ebele aalaka botingani wa 
bekoko, la Kaina aalaka bokeli wa elanga ndofua nyele. 
La mbisa Kaina loesha tuma toa nyele ndokafa Mungu. 
La Ebele inde loesha bana ba bekoko, la bababe bau, 

La Bokota inde lolitesa Ebele la likesi liande: kongo ko 
atialitesaka Kaina la likesi liande. La Kiana inde losoma 
lisomi lifi, la boombo wande bosokwelo bunu. 

La BOKOTA inde loonga la Kaina mbo, Moni 
ososoma, moni osoyala la bunu? Ae wakela bolau, ani 
yoshi ae : ae yatikele bolau, bobe botokongama end'ae. 
La yeme ya bobe eti end'ae, kongo ko bolau ko mbo 
olungeke yau. 

La Kaina inde loonga la Ebele, etungani yande: la 
ayaka ayalaka iyo nda elanga, Kaina inde loila bosamba 
wande, inde loola Ebele. La Mungu lofela Kaina 
mbo, Etungani yae anima? La inde loonga mbo, 
Itialue, imi yende to botingani wa etungani ya mi? 

La inde loonga lande mbo, Okeliki nde iye? limiki lia 
bakila ba etungani yae litoamamela imi nda nyele. Eoka 
yau ae otosendomo bieo nda nyele ey'eliolomo nd'olo 
bakila ba etungani yae nda osamba wae. Atofua ae nyele 
mbisa ya kwanikwani eitokondesae la bofoka wande: ae 

LIWA LIA ABELA, 

; 

otokende Hkendele la otoyala la owau nda bilela bitotina. 

La Kaina inde loonga mbo, Loaso-lo e lotuteliki imi 
losoola imi. La Kaina loonga mbo, Ososaya imi louse-lo 
ko nda wombo wa nyele: la nda wombo wae itoisomo: 
itoyala oto wa likendele la bochambela, la etoyala mboboto 
la boto oy'atoene imi atoola imi. La Mungu loonga lande 
mbo, Eoka yau boto la boto oy'atoola Kaina liyendi lifi 
litoyala ende iyo. La Mungu losele ndembe ende Kaina, 
litina mbo boto la boto oy'atoene inde, oleke inde. 

La Kaina inde losekwa boso wa BOKOTA, inde loyala 
nda yese ya Nodo, nda fangi etotemwa la bonyanya nda 
liyande lia Yolodani. La otomali wa Kaina inde loota 
wana, inde lot'inde lina Anoka. Inde loswa bokenge bofi 
w'eliya, inde lota lina lia okenge liko Anoka. 

La oyaotomoko ende Anoka wan'ona lina liande liaka 
Ilada. 

La oyaotomoko ende Ilada wan'ona lina liande liaka 
Menyaele. 

La oyaotomoko ende Menyaele wan'ona lina liande 
liaka Metusaele. 

La oyaotomoko ende Metusaele, wan'ona lina liande 
liaka Lemeke. 

La Lemeke aaka la atomali bambale, la bana atoolome 
wike. Yabala akinjwaka sango wa e bato bayalaka nda 
kumbo, la e bato betingani ya nyama. Aalaka la etungani, 
lina liande liaka Yubala, akinjwaka sango wa e bato balui 
ba bakwengu ba sese la ba batita. La Tubala- Kaina, 
wana otolome wasi inde lokinjwa sango wa e ba 
batuli ba yeto la besungu. 

Nda bechu ena bato iyo loyala bia wike la iyo loota 

bana atoolomi la bana atomali wike wike. La bato iyo 
loakola ndomacha Mungu, iyo lokinjwa babe fine. 

La Adamu lolua wali wande liasi, inde lootela inde 
wana 'otolomi, inde lot'inde lina liko Sete, eoka inde 
mbo, Mungu asofa mi lioti liasi nda elela ya Ebele. La 
Sete inde loota wana otolomi inde lot'inde lina liko 
Enosa. Limo bato loakola ndosingba nda lina lia Bokota 
Mungu. 

Mbisa ya bia wike wike aaka oto omoi lina liande liaka 
Anoka: inde lokende la Mungu, la lise limoi atienomoko, 
Mungu looso inde. 

La Lemeke aotaka wana omoi wa otolomi, inde lot'inde 
lina Noa, eoka inde mbo, Wan'oyo atolembes'isu betema 
loaso lwa likua liwau liasu, eoka ya nyele yasendaka 
Mungu yau bieo. La Noa inde loota bana atolomi 
Lasato, baina bau bako, Seme la Ama la Yepete. 

LOTAKI LWA A. 

ENDE NJASO YA FELA YELONGELI, LA WATO 

WA LIUWESI, LA BONAMA WA LISAKA 

LIA MUNGU. 

La bato baulwaka wike wike o likolo lia nyele. La 
Mungu loene mbo bobe wa bato waka wike wike la 
baenyeli ba botema wau baaka babe lise la lise. La 
Mungu lokalangana mbo inde akelaka bato nda nyele, la 
inde looka botema wale. La Mungu mbo itosila bato 
ebakelaka Imi nda nyele; la bato la ebi nyama bitokende, 
la ebi nyama bitolanda, la noli, eoka mbo likalangani 
liyiki ende Imi mbo yakelaka yau. 

Kongo ko Noa inde loene booto nda baiso ba 
BOKOTA. La Mungu loticha se, la inde loene mbo 
yau bile ibe, eoka ya mbo bato batotina bakelaka obe 
nda yese yau ose. 

La Mungu loonga la Noa inde mbo, Lisilesi lia yeka 
itotina lisoya ende Imi, eoka mbo se bitotina bisotuma la 
bolenge eoka yau; la toka koni itosilesa iyo amamwito la 
nyele. Kelaka ano wato w r a isandu sha Gopeli; kelaka 
biseki biseki atiteni ya wato, belelo elelo leyo'se leyo 
likolo, belelo bisato ; kelaka yenelo emoi la bome omoi. 
La toka koni, ko'mi ko'mi itotomela nyele fela ya alia 
ndosilesa bieka bitotina e biyaliki nda nyele, la e biyaliki 
la liwawi, la e biyaliki la luli ose ya buse: la e bieka 
bitotina nda nyelc bitosinga fe. La itotena lae liteno 

lia'mi ; lae otooto nda wato, ae la bana atolome bae, la 
otomali wae, la batomali ba bana bae. La bieka bitotina 
e biyaliki la liwawi lia luli osoko bimbale, nda'e fono 
betotina osoko bimbale bimbale nda wato ndotingana la 

o 

yau la liwawi ; bitoyala la wali la olome. La osoko bieka 
biola wau ndoengana ae la yau. 

La Mungu loonga lande mbo, Yaukwai, ae la bofinde 
wae ototina nda wato; eoka isoene liengani liae oso wa 
baiso ba Imi nda feto ye. Nyongo mbisa ya bechu 
bosambale itotonese mbula nda nyele bechu kama inei, la 
ocho la lowa; la bieka bitotina e bikeliki Imi, e biyaliki 
la luli itosilesa yau fe nda likolo lia nyelc. 

La Noa inde looto nda wato, la biyengo bitotina yande, 
la bofinde wande kwa aimaka Mungu inde. La betima ya 
balia beyale la bolundu, yau loelwaelwa, la biome ya buse 
bisoliolomo. La mbula lotono wike wike nda nyele 
bechu kama inei, la ocho la lowa. La balia bataka wike 
wike kwa fela, la fongo isa isa bitotina bisolinda. La 
nyama bitotina yaalaka likolo lia nyele biawaka. 

La balia bayalaka likolo lia nyele bechu mia emoi la 
kama boomwi. La Mungu loenyela Noa la bofinde 
wande la bieka biande bitotina e bialaka lande nda wato. 
La Mungu lotoma lofofo ndoeta likolo lia nyele, la balia 
lowesa ndoke'se. La wato lodse nda longo lofi. La balia 
angotena ndowesa ko nda tengai ya liu: nda lise lia oso 
lia tengai ya liu beto ya fongo yenoleke. 

La asilaka bechu mbisa kama inei Noa loliola bome wa 
wato ewakelaka inde, inde lokusola noli eko elongo, yau 
lobebabeba ko nda yomelo ya alia nda nyele. La inde 
lokusola ekuku mbo alueke mbo balia basooma nda nyele : 



Digiti 



zedbyGoOgk 



12 

kongo ko ekuku echeneke elela yoelama inde, la yau 
loinywa ende inde liasi nda wato, eoka mbo balia baalaka 
nda nyele : inde lonanola osamba wande inde looso ekuku 
inde loesha inde ende inde nda wato. Inde loAse nda 
wato bechu bosambale yasi, inde lokusola ekuku nda 
likuswa lia ambale, yau loinywa ende inde la likolo'se la 
tene nda bokilo wandelokasa lwa isandu e losoulwol'inde : 
ko ongoma Noa lolua mbo balia basooma nda nyele. 

La mbisa ya bechu kama boomwi liasi Noa loliola 
bome wa wato, la tene o likolo lia nyele esooma. La 
Noa inde losokwa nda wato la bofinde wande la yeka 
bitotina yaalaka lande. La Noa inde loswa ekalingo ya 
batale, la inde lotumbela Mungu nyama nda bosa. 

La Mungu loonga la Noa la bana bande mbo, Tene 
itotena liteno imi lanu la lioti liae lia mbisa, la nyama 
bitotina yaalaka lae ; nyama bitotina angosilomo la liasi 
la balia ba fela bachaimo laisi ndosilesa nyele. 

La Mungu mbo, Eye ndembe ya liteno e litotena imi 
ende Imi lanu la nyama bitotina e bitoyala lanu la feto 
itotina. Itotomela ino bonama nda batumba, la bonama 
botoyala kwa ndembe ya liteno ende Imi lase etotina. 
La etoyala mbo akaesheleke imi ino batumba likolo lia 
nyele, ino koene bonama atiteni ya batumba. Akeneke 
imi wau la imi koenyele liteno liti la esilelo ende lmi la 
bieka bitotina e bitoyala la luli likolo lia nyele. 

LOTAKI LWA 5. 

ENDE LOASO LOA BABELA. 

La bato batotina baalaka la lioi limwito la boongo 
omwito. La yaaka kwa ilaka iyo lokendo ndosokwa nda 
faki etotemwa la bonyanya iyo loene elela esoingalase 
nda yese ya Sinala, iyo loyala omau. La iyo loongana 
mbo, Tene tokeleke biliki, totumbeke yau lawele. Iyo 
lokela biliki ndoengana batale, la iyo looso nongo ndokela 
kwa baiti. La iyo loonga mbo, Tene tokueke bokenge 
bofi, tosweke ndako ya likoli ndowiya nda buse la iso 
tofomoko lina mbo yaatisenyanye nda bilela bitotina. 

La Bokota Mungu inde losulwase ndoticha, bokenge 
la ndako ya likoli yaswaka bana ba bato. La Mungu 
mbo, Toka koni bato-ba kwa oto omwito la basoyala la 
lioi limwito: la bini bieka bisoakola iyo ndokela: la 
kwani kwani angwene imo yeka etikokolo iyo ndokela e 
biaenyelaka iyo mbo bakeleke Tene ngo tosulweke se, 
tokikoleke lioi liau, mbo baitookaana lioi lia oto wasi. 

Kwane Mungu, inde lomelesa iyo nda bilela bitotina, 
iyo lomacha ndokua okenge. Eoka yau lina liau lisotomo 
Babela: eoka mbo Mungu Inde lokikola baoi ba bato 
batotina omau: la nda elela yau Mungu Inde lomelesa 
bato batotina nda bilela bitotina. 

Yaaka bechu wike wike bietaka mbisa ya e njasa-bi 
yatangomoko oso, mbisa ya bato baotomoko wike wike 
la bawaka: aalaka oto omoi lina liande liaka Abalama. 
La lina lia Sango wande liaka Tela, aotaka bana basato : 
bako Abalama la Naola la Alana la Alana aotaka Loti. * 

"LOSOKWO LWA ABALAMA LA LOTI." 

LOTAKI LWA 6. 

E'NDE LOASO LWA LOSOKWO LWA 

ABALAMA. 

Abalama aalaka atiteni ya yese elau. La lise limoi 
Bokota Mungu akambesaka Abalama, Inde mbo, Ae 
sokwaka nda yese yae, la nda bofindi wae, la nda ndako 
ya Sango wae, ko nda yese etoenesa Imi wenes'ae, 

15 
la itokela ae boyaeli bofi, itofae elami, itoulwesa lina 
liae, line la liengani, la e batosama ae itof'iyo elami, la e 
batosenda ae bieo itosenda iyo bieo : la ende ae, Abalama, 
befindi ya biese bitotina betofomo elami. 

Abalama asekwaka kwa akambesaka Bokota Mungu 
inde, la Loti lotangwa amamwito lande. 

La Abalama aaka oto wange, wengana bienga yapoto 
75 asekwaka inde nda Alana. Abalama loosd wali 
wande lina liande liaka Sala, la Loti wana wa etungani 
yande, la bieto biau bitotina biaolok'iyo; la e baotomoko 
lau omau nda Alana iyo losokwa, iyo loke nda yese ya 
Kanana. Abalama loeta atiteni ya yese ko nda elela ya 
Sekeme, ko nda isandu sha Mole. La e ba Kanana 
bayalaka nda yese nda mbile ena. 

Bokota Mungu ayelaka Abalama, inde loonga mbo, 
Itofa lioti liae yese-ye. 

Omau aswelaka etumbelo ya batale ende BOKOTA 
oyeneleke end'inde. 

ABALAMA MBO "SENYAKA ENDE IMI." 

LOTAKI LWA 7. 

ENDE NJASO YA LOSENYANO LWA ABALAMA 

LA LOTI. 

Loaka londo nda yese, la Abalama loila lokendo nda 
Ejipeto ndoyala omau : eoka ya londo lofi nda yese. La 
asilaka londo inde loinywa nda yese yande amamwito la 
wali, la bitotina biaka lande, la Loti amamwito lande, nda 

17 
faki ya kusini ya yese yande. 

La Abalama aaka lifoka fine lia mbolo, la lia mbela la 
lia bietp. Aeke lokendo nda faki ya kusini ya yese yande 
nda Betele, elela yaaka kumbo yande oso, atiteni ya, 

Beteli la Ai elela ya etumbelo ya batale yakelaka inde 
omau oso omau Abalama asingbaka nda lina lia Bokota 
Mungu. 

La Loti oyakendeke la Abalama elela emwito, aalaka 
la bekoko la mbolo la kumbo. Ango ko nda yese ango- 
sele iyo ndoyala amamwito, eoka ya bieto yau wike, 
angokokolo ndoyala amamwito. Yaaka bozio atiteni ya 
balambi ba nyama ya Abalama la balambi ba nyama ya 
Loti. Abalama loonga la Loti, inde mbo, Toyalesaneke 
imo la bozio ende imi lae, la balambi bae, la balambi ba 
imi, eoka iso chwaka booto. Eti yese-ye ya atoti boso 
wae? imo senyaka ende imi ae boke faki y'jkpbe, imi koke 
faki ya olomi; ae boke faki ya olomi, imi koke faki 
y'ikobe. 

Loti loila baiso, inde loene loendekele lototina lwa 
Yaladene mbo loau lole la baa oso wa afanjaka Bokota 
Mungu Sodoma la Amola kwa etanga ya BOKOTA. 
L'imo Loti aka loendelcele lototina lwa Yaladene ; la Loti 
ailaka lokendo nda bongo wa olomi ; la basenyaka Jcw'iyo 
kw'iyo. Abalama loyala nda yese ya Kanana, Loti loyala 
nda bekenge ya biliya, la asusaka kumbo yande ko nda 
Sodoma. L'imo bato ba Sodoma baaka babe, bangene 
ba njaso ibe wike boso wa Bokota. 

Bokota Mungu aongaka la Abalama, asilaka inde 
ndosenyana la Loti, inde mbo, Singanaka ano, tichaka 
kweya kona nda elela ekayaleke ae ono, nda ikobe la nda 

olomi, la oso la liili, la yese ya atotina etoene ae itofa ae 
la-lioti liae laya laya. La itokela lioti liae kwa fututi ya 
yese;<ango ko oto atokokolo ndotanga fututi ya yese la 
lioti liae litotangomo. Emalaka, tandelaka nda yese ko 
rida b.osa ko nda : bofelu. 



LOTAKI LWA 8. 

ENDE NJASO YA BITA LA LISAKA 
LIATIKELAKA MUNGU ABALAMA. 

Yaaka lise lia Amulafela, bafdka banei bananaka bita 
la bafoka boomwi basi. Iyo batotina lotowana nda lia 
lia Sidimi. La lia lia Sidimi liatumaka la baondo ba 
nongo; la bafoka ba Sodoma la Amola batilaka bakwaka 
omau, la e batikalaka iyo lokwa botili nda longo. Iyo 
looso bieto bitotina bia Sodoma la Amola, la bieka 
bitotina, iyo loke eyau. 

Aokaka Abalama mbo etungani yande asoosomo, inde 
looso bekowa yande e baotomoko nda ndako yande, kama 
liu isato la liu la bonanei, inde lotuta ko nda Dani. 
Akaanaka inde angene la bekowa yande likolo liauia 

ocho, inde lokucha, inde losaya iyo nda Hoba. Inde 
loinola imo bieto bitotina, la inde loinywa la ctungani 
yande ako Loti, la bieto yande, la batomali la bato. 

La Malekisedeke, bokota wa Salema, inde loke 
ndotowana la Abalama nda mboka asilaka inde lichwa 
liande, inde loesha batuma la baana; ayalaka kanga wa 
Mun'gu Lilongeli. Inde lof'inde boimo, inde mbo, 

Afomoko Abalama boimo 
Ende Mungu Lilongeli, 
Mungu, Ngene wa use, 
Mungu, Ngene wa se. 

Loinelo ende Mungu 
Ko Mungu lilongeli, 
Oyasolembese eba lichwa 
Nda besamba yae. 

Abalama louchelmde liuchi limoi la bauchi liu ba 
biyengo biande bitotina e biundi inde nda lichwa. 

La bokota wa Sodoma aongaka la Abalama mbo, Ae 
osoko biyengo, imi yoseke bato. La Abalama loonga la 
bokota wa Sodoma mbo, Isota teleende Mungu Lilongeli, 
Ngene wa use la 'se, mbo iitounda ango ikulu sha tokwaka, 
ango yeka ango emoi eyali endae, eoka otaonga mbo, 
Imi nd'asokela Abalama lifoka: sakolo ko bieka biola 
ebiliki tosenge, la likau lia bato e batolani la mi, bako 
Anela, Esekole la Mamale, aoloko iyo likauliau. 

Mbisa ya njaso-bi lioi lia Mungu liaka ende Abalama 
nda lienyeli lia botema, liongaka mbo, Owangeke Abala- 
ma; Imi ngua yae, la bosombo wae wa likama. La 
Abalama aongaka, Eingo Bokota Mungu, otofa nde imi 

B2 

iye, iyale itokende angwene wana, la oyakayaleke ngene 
wa ndako ako Eliezele Damaseki? La Abalama aongaka 
inde mbo, Toka koni ochafaka imi lioti ; la ongoma oto 
wa ndako ya imi ale lotika lwa imi. 

L'imo toka koni lioi lia Mungu liaka ende inde, Boto- 
yo atitike lotika; kongo ko inde atootomo nda solo yae 
angene, inde atotikala lotika, 

La aesaka inde lousa, aongaka mbo, Kwani kwani 
tichaka nda use, tangaka tolonge, ambo, otokokolo ndota- 
nga: la aongaka lande mbo, Lioti liae litoyala ongoma. 

Inde lolendelo Bokota Mungu, la atangaka liau kwa 
liengani. 



LOTAKI LWA 9. 

ENDE NJASO YA BOKOWA WA WALI 
WA ABALAMA, OYAAKA BOSEKA AKO HAGALA. 

La Salai wali wa Abalama, achaotelak'inde wana: 
aalaka la Bosungi, boseka wa Ejipeto, oyatomoko lina 
liko Hagala. La Salai loonga la Abalama, inde mbo, 
Tene Mungu asosele imi ekomba, ingalaka ndoingala 

ilo la boseka-bo, bosungi wa imi: elua atofomo 
ngwengwele mbo aotelek'iso wana. La Abalama loimela 
lioi liande. Ko ongoma Salai, wali wa Abalama, inde 
lof 'inde Hagala, bosungi wande, boseka wa Ejipeto, mbo 
ayaleke wali wande. La inde loingala ilo la Hagala: 
inde loaelo lieme: la eneke Hagala mbo ale la lieme, 
inde lota Salai boyeye. 

L'imo Salai loonga la Abalama mbo, Litwanelo e 
liyaliki lia imi liyaleke liae: isof'ae bosungi wa mi, la 
eneke inde mbo aeloko lieme isotomo boyeye nda baiso 
bande: BOKOTA lokomia loaso atiteni ya 'mi lae. 
Kongo ko Abalama loonga la Salai mbo, Tenengo 
bosungi wae ale end'ae, kelaka ende inde kwa ekalembeke 
ae mbo okeleke. La akelaka Salai inde fefe, Hagala 
lokwa otili nda wombo wande. 

La bokitomo loene inde nda likuka lia botima nda 
liombele. Inde loonga mbo, Hagala, bosungi wa Salai, 
eni elela yesokwi ae, la eni elela etoke ae? Inde lomutola 
mbo, Isokwa otili nda wombo wa ngene wa imi, ako 
Salai. La bokitomo wa Mungu loonga lande mbo, 
Inywaka ende ngene wae, litesaka inde. La bokitomo 
wa Mungu loonga liasi mbo, Itoulwesa lioti liae wike wike, 
mbo liitokokolomo ndotangomo eoka ya wike fine. 

La bokitomo wa Mungu loonga lande mbo, Tene 
osoaelo lieme, otoota wana, otot'inde lina liko Yisamaele, 
litina lia mbo, Mungu asolua ikenene, shae. La atoyala 
boto kwa punda eyetobebabeba, bosamba wande botona- 
nola ko ende boto, la boto la boto batonanola imo 
bosamba end'inde, la atoyala nda faki ya elela ya balo 
bande ko nda faki etotemwa la bonyanya. La Hagala 

lota lina lia BOKOTA oyaongaka lande, liko, Ae Mungu 
ochwene imi: eoka inde mbo, Eyamaya isoticha Inde 
oyachwene imi. Eoka yau botima bosotomo boko Bela- 
lai-loi, litina lia mbo, Botima wa Inde oyatoyala la 
oyachwene imi. Wende atiteni ya Kadesa Belede. 

La Hagala lootela Abalama wana otolome : la Abalama 
lota wana wande lina liko Yisamaele. 



LOTAKI LWA lO, 

ENDE LOASO LWA LOKIKOLO LWA LINA 
LIA ABALAMA KO NDA ABALAYAMA. 

La akondaka Abalama oto wange wa ngwi, enganaka 
yenga ya poto 90, BOKOTA loyda Abalama inde 
loonga lande mbo, Imi ile Mungu Lilongeli, ae tangwa- 
ka boso wa Imi, otwaneloko litwanelo ango sinyu. La 
itotena liteno lia Imi atiteni ya Imi lae, la itoulwesa ae 
wike fine. La Abalama lokwa baluwi se nda wombo 
wande la Mungu loonga lande mbo, Tene kwa Imi isotena 
liteno lia Imi end'ae, lae otoyala Sango wa wike wa beyaeli. 
Ango ko lina liae liitotangomo liasi Abalama, kongo ko 

litotangomo Abalayama, eoka isokela ae sango wa wike 
wa beyaeli. La itoulwes'ae wike, itokikol'ae beyaeli, la 
bekota betotemwa end'ae. La itokomonya liteno lia Imi 
atiteni ya Imi lae, la lioti liae atiteni ya feto yau, ko la 
liteno lia laya laya, mbo iyaleke Mungu wae la Mungu 
wa lioti liae lia mbisa. 

La itof'ae la lioti liae lia mbisa yese eyali ae kwa 
boenda, ko la yese etotina ya Kanana, end'ino laya laya; 
la itoyala Mungu wau. 

La Mungu loonga la Abalayama mbo, Otolitesa liteno 
lia Imi, ae la lioti liae lia mbisa ko la feto yau. Yende 
liteno lia Imi, akaliteseke ino liau, atiteni ya imi lae la 
lioti liae lia mbisa. Bana atolome banu batotina 
batotinyomo itombi. La shau sitoyala ndembe ya liteno 
atiteni ya Imi lanu. Lnde oyo asoengana bechu bonanei 
atotinyomo itombi, ko bana atolomi banu batotina ko nda 
feto yanu: inde oyo asootomo nda ndako, la inde oyo 
asosombomo la yeto ende boenda, achayaleke la lioti liae. 

Inde oyo asootomo«kia ndako, la inde oyo asosombomo 
la yeto yae, bolau ko mbo atinyomoko itom-bi<: la liten6 
lia Imi litoyala nda bindu yanu ko nda liteno lia laya laya. 

La wana otolome ona oyachatinyaka iyo itombi, inde 
atosokolomo ende bato bande : eoka asoseya liteno lia 
Mungu. 

La Mungu loonga la Abalayama mbo, Loaso lwa Salai, 
wali wae, ochat'inde lina liasi liko Salai kongo ko atotomo 
lina liko Sala. La itof 'inde elami itotoma wana otolome 
ko end'inde : fufo itof 'inde elami la atoyala nyango wa beya- 
eli: bekota ya bato betotemwa end'inde. La Abalayama 
lokwa baluwi se nda wombo wande, inde loseke, inde 

loenya lienyeli atiteni ya botema mbo, Esoengana mbo 
wana otolome, atotomo endmde oyasoengana ya kwa 
yenga ya poto ioo, la esoengana mbo Sala atoota wana, 
irtde oyasoengana ya kwa yenga ya poto 90? 

La Abalayama loonga la Mungu mbo, Tamachaka 
Yisamaele atayalaka boso wae? La Muhgu mbo, Sala, 
wali wae atobta ndoota ndootela ai wana otolome: la 
ptot'inde lina Hko Yisaka, la itotena liteno lia Irtii lande, 
Hteno lia laya laya la lioti liande mbisa yande. La loaso 
lwa Yisamaele isoaula ae: tene isofinde elami itoulwes'i- 
nde, ko baulwesi wike: atoota bekota lju la ambale, la 
itokela inde boyaeli bofi. Kongo ko liteno lia Imi 
litotenoiiio la Yisaka, oyatootela Sala eotelae. 

La Mungu inde losila ndochwana lande k&iko, inde 
lolila ko nda use, inde lomacha Abalayama. 

La Abalayama looso Yisamaele wana wande la 
batotina e baotomoko nda ndako yand6, la batotina e 
basombomoko la yeto yande, bato olome batotina ba 
ndako yande : inde lotinya iyo itombi nda lise liaongaka 
Mungu lande. 

ABaLAYAMA loyala nda bome wa kumbo yande. 

LOTAKI LWA 11,. 

ENDE LOASO LWA EYELO YA MUNGU ENDE 

ABALAYAMA. 

BGKOTA ayaka ende Abalayama eyayalaka inde nda 
bome wa kumbo nda efalala ya lowa: inde loila baiso 
likolo inde loene, imo bato basato bemali boso wande: 
la eneke inde iyo inde lokwa mangu nda bome wa kumbo 

ndoseela iyo, inde lotulama se, aongaka mbo, BOKOTA 
wa imi, ambo isoene bolau nda baiso bae, weteke ende 
bokowa wae: eselaka imi alia sinyu isoleke la batindi bae: 
ino kweuma sinyu ose ya isandu: la imi koesasinyu sinyu 
ya bieka, mbo weumeseke la botema wanu : mbisa la artiau 
ino koeta, eoka osoya ende bokpwa wae. 

Baongaka mbo, Kelaka aiie kwa aongaka ae. - La 
Abalayama lokwa mangu nda kumbo ende Sala, inde 
loonga lande mbo, Kelaka lisasaya batuma basato e 
basokangomo o likolo lia bosa. La Abalayama loke nda 
ekuke ya nyama yande mbo oseke efembeli ya mbolo, 
oyaka yaleke bolau, inde lofaefa isengi mbo akomieke yau; 
lnde looso baita la baele la bikeku bisokomiomo inde 
lotamba iyo : aemalaka tina yau ose ya isandu : iyo I0I4. 

Iyo lofela inde mbo, Wali wae ako Sala anima? Inde 
lomutola iyo, inde mbo, Tene ngo ale nda kumbo. * La 
BOKOTA loonga mbo, ltoya'nde ndoya endae ko nda 
mbile etoengana, la tene Saia Wnli wae atoota wana 
otolome. La Sala looka liau nda bome wa kumbo, 
waalaka mbisa ande. 

La Abalayama la Sala baaka bato wange wa ngwi, la 
mbile yua yoota esoeta kwa eotelo ya otomali. Eoka yau 
Sala loseke nda botema wande, inde loenyela mbo, 
Akayeke imi oto wange weta itoyala la limengo, laolome 
wa imi atoyala otowange weta? 

La BOKOTA loonga la Abalayama mbo, Moni Sala 
asoseke (ndoonga) mbo, iyoteke ndoota wana, imi nd a- 
asoeta? Loni loaso losoeta BOKOTA la owau? Nda 
mbile esoengana itoya nde ndoya end ae, nda. mbile 
yelotelo, la Sala atoota wana otolome. 

L'imo Sala loangana mbo, Itiseke: eoka asoanga. 
Kongo ko Bokota mbo, Mba oseki ndoseke. 



LOTAKI LWA 12. 

ENDE LOASO LWA LIONJONJI E LIONJONJAKA 
ABALAYAMA MUNGU. 

Bato basokwaka omau, batichaka Sodoma : Abalayama 
aeke lau okatik'iyo. BOKOTA aongaka nda botema 
wande, mbo, Itoisela Abalayama njaso e bitokela imi, 
eoka Abalayama atokinjwa boyaeli bofi la bofoka, la 
beyaeli betotina ya se betooka bootaota wa Mungu swa 
ko la Abalayama. Eoka iluwi inde mbo atoima lioti 
liande, la befindi yande mbisa ande mbo batuteke fii iloto 
sha - mboka ya BOKOTA la mbo bakomieke lokomi 
la liengani, mbo BOKOTA aesheleke indekwa aongaka 
inde end'inde. 

BOKOTA aongaka mbo, Fufo liamami lia Sodoma 
la Amola lisolonga, la fufo batwanelo bau basoulwa fine: 
itosulwa se ano, itoene ambo liamami liau litoengana tomo 
yau, e lisolila end'imi ani itoticha. 

Bato lokikwa omau, lokende nda Sodoma: Abalayama 
aemalaka boso wa BOKOTA. Abalayama losusiana, 
inde loonga mbo, Otofecha nde bangene ba liengani 
amamwito la bangene ba obe? Elua bale liu boomwi nda 
okenge, otofecha ango ko otomacha elela eoka ya liu 
boomwi bangene ba liengani ona? Itangi nde mbo lienyeli 
lia loaso loa ekandaye litt end'ae ndoola bangene ba 
liengina amamwito la bangene ba obe, mbo bangene ba 
liengani bayaleke kwa bangene ba obe? liti end'ae. Bokomi 
wa bato batotina aitokomia to? 

Bokota Mungu, inde loonga mbo, Ambo itoene nda 
Sodoma bangene ba liengani liu boomwi, l'imo itomacha 
elela yatotina eoka yau. Abalayama lomutola, inde 
loonga mbo, Tenengo isounda ndoonga la BOKOTA, la 
imi ile kwa fututi ya beuta; batikalaka iyo boomwi 
la bayalaka la liengani liu inei la boomwi, otofecha 
okenge ototina eoka ya bato boomwi? Inde loonga mbo, 
Iitofecha, ambo itoene bato liu inei la boomwi. 

Aulaka ndoonga lande liasi, inde mbo, Batoenele elua 
liu inei? Inde loonga mbo, Iitofecha eoka ya liu inei. 
Aongaka mbo, BOKOTA osomeke, la itoonga batoenele 
omau eiua liu isato. Aongaka mbo, Kongo ko imi 
angene isoenyela ndoonga la BOKOTA, batoende omau 
elua liu imbale. Inde loonga mbo, Iitofecha eoka ya liu 
imbale. Aongaka mbo, E BOKOTA osomeke lisomi 
la itoonga kongo dhgoma, batoenele omau elualiu? Inde 
loonga mbo, Iitofecha eoka ya liu. 

BOKOTA inde loke yande, asilaka inde ndoonga la 
Abalayama ; Abalayama inde loiny wa nda elela yande 

LOTAKI LWA J3. 

ENDE LOASO LWA LOFECHO LWA SODOMA 
LA AMOLA. 

Bayaka bakitomo bajnbale nda Sodoma la Hkolose: 
ayalaka Loti nda bome wa Sodoma. Eneke Loti iyo, 
inde losokwa ndosusiana lau la atulamaka 'se ko nda 
wombo : aongaka mbo, Bekota ya imi yauku iyeke okati- 
k'ino nda ndako ya bokowa wanu, ndoingala la ndosola 
batindi, la ino kosiswa lanongonongo, ino loke yanu. 
Baongaka mbo, Mba, iso koingala nda mboka. Inde 
loonjonjol'iyo fine: la basusianaka, baotoko nda ndako 
yande : inde lakel'iyo elambo, inde lotumba beila yau e 
ya beeleke : iyo lola. 

L'imo bato lofelaka Loti, iyo mbo, Ole la oto wasi? 
Olomi wa boseka wae, la bana atolome bae, la bana 
atomali bae, la e bakayaleke laenda okenge; kusolak'iyo 
omau, eoka iso tofecheke elela-ye, eoka liamami liau 
lisoulwa oso wa BOKOTA, la BOKOTA asotoma iso 
ndofechesa ebo. 

Loti asokwaka, inde loonga la balomi ba baseka bande 
mbo, Emalaka, sokwaka nda elela-ye, eoka BOKOTA 
atofecha bokenge. Aaka kwa oto aomaka wesha nda 
baiso ba alome ba baseka bande. Ayaka lanongo 
bakitomo loya ndoonga lande mbo, Umamaka. Baongaka 
mbo, Osoko wali la bana batomali bae bambale batoenele, 
mbo ofecheke atiteni ya bobe wa okenge. • 

Kongo ko inde lokwelo boteko, e bato-ba lound'inde 
'esamba, la 'osamba wa wali, la esamba ya bana atomali 
bande, eoka ya likufesi lia lisomi lia BOKOTA wande: 
iyo loos'iyo, iyo losel'iyo lousa la okenge. Asilak'iyo 
ndosokol'iyo, aongaka mbo, Tilaka botili la liwatoi 
liae, otinganeke la mbisa, okweloko boteko ango ko nda 
loendekele lototina, tilaka botili nda longo mbo otaoya 
sesele. Akasosweke lowa likolo lia bekenge Loti looto 
nda Zoali. 

BOKOTA atoneseke likolo lia Sodoma la likolo lia 
Amola bosa wa likama ko nda use ende BOKOTA; inde 
lokwesa ekenge ena la loendekele lototina, la batotina 
baaka nda ekenge, la bieka bitotina yakondaka nda nyele. 
La otomali wande atichaka mbisa yande, inde lokinjwa 
likole lia bokwa. 

La yaaka ekafanjakeke Mungu bekenge ya loendekele, 
Mungu aenyelaka Abalayama, inde losokola Loti nda 
atiteni ya liukwi, ekakweseke inde bekenge, inde loy&la 
omau ako Loti. 

LOTAKI LWA 14. 

ENDE LOASO LWA BOLIMBAKE WA ABALAYAMA. 

La Abalayama ilaka lokendo ko nd'elela yaalak'inde, inde 
loyala nda yese ya mboli atiteni ya Kadesa la Shula, nda 
yese ya Gelala. 

La Abalayamaaluesaka bato loaso lwa Sala wali wande, 
mbo ale welo wa imi: la Abimeleke bokota wa Gelala 
inde lotoma, inde looso Sala. Kongo ko Mungu loyela 
nda saki nd'ilo la ocho, inde loonga lande mbo, Tenengo 
ae ole kwa oto atowa eoka ya otomali oyaundes'ae 
eoka asosongomo. 

Kongo ko Abimeleke achaotako end'inde: la inde 
loonga mbo, BOKOTA otola nde beyealf ey'engani? 
Ationge la mi mbo, Ale welo wa imi: la Sala inde angene 
loonga mbo, Ale welo wa imi? Isokela loaso-lo la mo- 
mongo nda botema la besamba beti la litwanelo. 

La Mungu loonga lande nda saki mbo, Isolua mbo 
osokela loaso-lo la momongo nda botema eoka yau 
isokufes'ae mbo otachwanelo imi: eoka yau isokufes'ae 
mbo ooteke end'inde. Kwani inolelaka boto'yo wali wande, 
eoka ale botondoli atosombolela ae Mungu mbo otawa: 
ango otiinol'inde, okaka ndoka otowa ndowa, ae la e ba 
batotina bale end'ae. 

Eoka yau Abimeleke losiswa lanongonongo, inde lota 
bekowa yande betotina lioi inde, lokangesa iyo e njaso- 
bi bitotina nda batoi bau : iyo lowa la bowa. 

L'imo Abimeleke lota Abalayama lioi, inde loonga 
lande mbo, Loni loaso losokela ae iso? Lini litwaneli 
lisotwanelo imi lae, eoka osoesela imi la bokota wa imi 
loaso-lo lofi : bolau ngo ko mbo echenganeke mbo okelele- 
ke imi tomo-bi. 

La Abimeleke loonga la Abalayama, inde mbo, Eni 
'kanda ye yeni ae mbo okeleke loaso-lo? La Abal^yam^ 

loonga mbo, Eoka itangi nde mbo: Fufo bowa wa Mungu 
botiyali nda elela-ye : la batoola imi eoka ya wali wa imi. 
Kongo ko fufo ende welo wa imi, boseka wa sango wa jmi, 
kongo ko ati boseka wa nyango wa imi, la inde losongo imi. 
Lwaalaka mbo achembesaka Mungu imi nda ndako ya 
sango wa imi, isoonga la t Sala mbo, Bole booto botokelela 
ae imi nda elela ya elela ekiyeke iso omaq, ae koongelel^ 
imi mbo, Ole welo wa imi. 

La Abimeleke looso bekoko, la mbolo la bekowa atolo- 
me, la bekowa 'tomali, inde lofaefa Abalayama la inde 
loinolela inde wali wande ako Sala. 

La Abimeleke loonga mbo, Yese ya imi yende boso 
wae, yalaka nda elela eyetolembe ae mbo oyaleke omau. 
La Abimeleke loonga la Sala mbo, Tene isofaefa welo 
wae palata elefu, yau bitoyala kwa bolinji wa baiso ende 
batotina e bale lae mbo bayaleke la botutuku, la ende bato 
basi batotina: ko ongoma Sala loenganesa. 

La Abalayama losombola Mungu la Mungu louwesa 
Abimeleke la wali wande la bekowa yande ya baseka, 
mbo baoteke bana. Eoka mbo asolinja bekuku betotina ya 
batomali ba bofinde wa Abimeleke eoka ya Sala wali wa 
Abalayama, 

LOTAKI LWA 15 
ENDE LOASO LWA LIOTOMO LIA YISAKA. 

La Mungu loy'ende Sala kwa aongaka inde lande, 
la Mungu lokela ende inde kwa aongaka inde lande. 
Saki loaelo lieme, inde lootela Abalayama wana otolome 
nda mbile yaalaka inde la ngwi, nda mbile yenganaka 
lioi liaongaka Mungu lande. La Abalayama lota lina lia 
wana otolomi oyaotelomoko inde, ko wana oyaotelaka 
Sala inde liko Yisaka. 

La Abalayama lotinya inde itombe, enganaka inde 
bechu bonanei kwa atelaka Mungu inde akela. La 
Abalayama loengana ya, kwa yenga ya poto batinda 
boomwi kwani otomoko Yisaka ende Abalayama. 

La Sala loonga mbo, Mungu asosekesi imi, la batotina 
e batooka loaso-lo batotutela imi ndoseke. La inde 
loonga mbo, Ndai yatoonga la Abalayama mbo, Sala 
atofa nde bana baele? eoka isootela inde wana nda mbile 
eyalak'inde la ngwi. 

La wana lokonda, inde lokilesomo baele ba nyango 
wan.de: la Abalayama lokela lilambo lifi nda lise lima 
liakilaka Yisaka baele ba nyango wande. La Sala loene 
mbo wana wa Hagala asoseke. Eoka yau inde loonga 
la Abalayama mbo, Sayaka bokowa-bo la wana wande, 
eoka wana wa bokowa-bo aitoyala lotika amamwito la 
wana wa imi ako Yisaka. 

c 

La loaso-lo lwaalaka l'ikenene nda baiso ba Abalayama 
eoka ya wana wande. La Mungu loonga la Abalayama 
inde mbo, Oseleke loaso-lo mbo loseleke ae l'ikenene 
eoka ya wana la eoka ya bokowa wae : okaka ndooka baoi 
batotina e baongelaka Sala lae, eoka Yisaka atotikala 
lotika loengana lioti liae laya laya. Kongo ko itokela 
boyaeli wasi wa wana wa bokowa eoka ale wa solo yae. 

La Abalayama loemala lanongonongo, inde looso beila, 
la wangola wa balia, inde lofaefa Hagala ndotalia wao 
nda litotoko liande, la wana wande inde lokese inde, la 
Hagala losokwa inde lokachembachembe nda liombele 
lia Belesheba. La balia losila nda wangola e watolak'iyo, 
inde losele wainenge ose ya isasandu : inde loke, inde 
loyala'se sumbo esika ndoengana litaka lia a ekushelo ya 
lokoko: eoka inde mbo, Weneseke imi lowo lwa wana. 

Inde loyala'sa ko ongoma, inde lolela bileli wike. La 
Mungu looka limiki lia wana, la Bokitomo wa Mungu 
lota Hagala lioi ko nda use, inde looriga lan<de mbo, 
Loni loaso lole lae, ,Hagala? Owangeke, eoka Mungu 
asooka limiki lia wana ko olo ayali inde. Emalaka ilaka 
wana tolaka inde nda bosamba wae, eoka itokela inde 
boyaeli bofi. 

La Mungu loliola inde baiso, la inde loene botima wa 
balia, inde loke, inde lotumesa wangola wa balia, inde 
lofa wana mbo amweke. La Mungu loyala la wainenge- 
yo: inde lokonda, inde loyala nda liombele, inde lokinjwa 
boswi wa koko la botalio. lnde loyala nda liombele lia 
Palana : la nyango wande losongese inde wali wa bato 
ba Ejipeto. 

C2 

ABALAYAMA LA YISAKA NDA LONGO LWA LOKOTO. 

LOTAKI LWA 16 

ENDE LOASO LWA LOKOTO LWA ABALAYAMA 
ENDE MUNGU. 

Aaka mbisa ya njeiso-bi, Mungu akotaka Abalayama, 
aongaka, inde mbo, Osoko ano wana wae angene 
oyatosama ae ako Yisaka, kendeke nda yese ya Moliya 
tumbelaka imi wana wae Hkolo lia longo lomoi lototamba 
imi ae. 

Asiswaka Abalajiama lanongonongo, inde looso punda 
yande, inde looso bekowa ya tosengi bembali, la Yisaka 
wana wande : inde lotinya toala toa bokala, inde losokwa, 
inde loke nda elela yaongaka Mungu lande. Nda lichu 
lia iscito Abalayama ilaka inde baiso likolo inde loene 
elela esika. Abalayama loonga la bekowa ya tosengi 
inde mbo, Yalaka ino eyama la punda, la imi la wana iso 
koke omau, iso kosamela Mungu, iso koinywa. 

Abalayama looso toala toa bokala, inde lotolosa Yisaka 
wana wande, osoko bosa nda bosamba wande la kembe : 
iyo loke amamwito. 

Yisaka lofela Abalayama sango wande inde mbo: Fafa. 
Abalayama loonga inde mbo, Imiyo. Inde loonga mbo, 
Eneke bosa la toala ono, kongo ko efembeli ya bokoko 
anima ndolita nda bokala? Abalayama loonga mbo, 
Mungu atokaela iso wana wa bokoko ndolita nda 
crtumbelo, wana wa imi. Iyo lokesene amamwito. Iyo 
loiya nda elela yaongaka Mungu lau. Abalayama loswa 

etumbelo ya batale, inde lotonja toala, inde lokanda 
Yisaka wana wande la bokulu, inde losele inde likolo lia 
etumbelo. 

Abalayama loemesa bosamba, inde lounda kembe mbo 
aoleke wana wande. Bokitomo wa Mungu ataka 
Abalayama lioi ko nda use, inde mbo, Abalayama, 
Abalayama. Inde lomutola mbo, Imiyo. Aongaka mbo, 
Wileleke wainenge osamba wae, okeleke inde njaso, eoka 
ano isolua mbo osoanga Mungu, olembe inde nde 
momongo, osiki ndofa Imi wana wae omwito toto. 
Abalayama loila baiso likolo, jnde loene inde loticha 
mbisa yande bokoko wa olomi bokandomo nda tosasandu 
la baseke bande. Abalayama indrf loke inde losoko 
bokoko, inde loola wau nda lifa lia wana wande. 
Abalayama lota elela ena lina liau mbo, Yahuwa Yile, 
kwa louse-lo lisotomo Nda longo lwa Mungu bieka 
bikaelomoko. 

Bokitomo wa Mungu incle lota Abalayama lita lia 
ambale ko nda use, aongaka inde mbo, Eoka yau osokela 
e loaso-lo la otifekeleke la imi wana wae angene, itokela 
elami end'ae, la itoulwesa lioti liae kwa tolonge nda use, la 
kwa fututi ya nyele y'oke. 



Digiti 



zedbyGoOgk 



39 

LOTAKI I/WA 17 

ENDE NJASO YA BOLILI WA KITO. 

La Sala awaka nda elela ya Ebulone nda yese ya 
Kanana: la Abalayama loya nd'ewelo oyalela bileli ya 
wali wande ako Sala. La Abalayama loemala nda boso 
wa bolio wa wali wande, inde loonga la bana ba Ete, inde 
mbo, Imi iyelind' inu boenda, tambaka to'mi eolo ya kito 
mbo iteke bolio omau. La bana ba Ete lomutola 
Abalayama mbo, Okak'iso Bokota wa imi,Ae wende 
oto ofi wa Mungu atiteni yasu, nda kito yasu eyelongi 
seleke to 'oto wae oy'awiki, angoene 'mo 'oto oyatofekela 
ae kito yande ndosele boto wae oy'awiki omau. 

La Abalayama loemala, inde lokwa baluwi se boso wa 
bato ba yese, bako bana ba Ete. Inde lochwana lau kuko, 
inde loonga mbo, Bolembe ino mbo woseke boto wa imi 
oyawiki nda kito nda baiso ba imi, ongakai la Epulona, 
wana wa Zohali, mbo afeke imi lowa lwa Makepela e 
loyali end'inde nda elanga yande: la itofinde loketi e 
lotoengana loau mbo loyaleke lwa imi lwa kito. La 
Epulona loyala atiteni ya bana ba Ete, inde loonga mbo, 
Mba, bokota wa 'mi, okaka imi : elanga-ye ifaefi nd'ae 
loja wa e loyali omau ifafi nd'ae : nda boso wa boombo 
wa bana ba bato ba imi ifaefi ndae ko la mumongo : taka 
to boto wae oy'awikiomau. 

La Abalayama lokwa baluwi se oso wa bato ba yese inde 
loonga la Epulona mbo, Kongo bolembe ae okaka ndooka 

imi, itof ae loketi lwa elanga-ye, aulaka loau end'imi, Timo 
itota boto wa imi oyawiki omau. La Epulona lomutola 
Abalayama mbo, bokota wa imi, okaka ndoka imi : yaki ya 
eolo ya imi ey'esoengana loketi lwa shekele mia inei : loni 
loaso lole atiteni ya imi lae? 

La Abalayama lolaila lioi lia Epulona, inde lokambesa 
inde shekele kwa esoengana yenganelo ya loketi, mia inei. 
Ko dngoma elanga ya Epulona eyeyali nda Makepela la 
lovva e loyali atiteni la.yau, la tosandu tototina e toyali 
nda elanga, yau loluano mbo eolo ya mumongo ya 
Abalayama nda boso wa boombo wa bana ba Ete. 

La mbisa ya amau Abalayama lota Sala wali wande nda 
lowa e loyali nda elanga ya Makepela. 



LOTAKI LWA 18 
ENDE NJASO YA LIALA LIA YISAKA. 

Abalayama aaka oto wange wa ngwi: oto wange 
w'inunu; BOKOTA afaka inde elami ya bitotina: La 
Abalayama losinga, aaka oto wange ofi, boto wange wa 
bia wike : inde lombomo ende bato bande e bawaka oso. 

Aluaka Abalayama mbo atowa, inde loonga la bonyafala 
wolongeli wa ndako yande, inde oyakomonyaka biyengo 
bitotina yande, inde mbo, Seleke osamba wae ose ya 

BONYAFALA AKO ELIEZELI LA LEBEKA. 

yelo ya imi, eoka mbo itoteleserae mbo oteleke imi tele 
nda lina lia BOKOTA, Mungu wa use la Mungu wa se 
mbo osongeseke wana wa mi wali nda baseka ba ba 
Kanana e ba onomo no, kongo ko otoke nda yese ya imi, 
nda bosa wa imi la otounda wali ende wana wa imi ako 
Yisaka. La bonyafala lomutola lande mbo, Elua wali 
atilembe ndotuta imi nda yese-ye, bolau mbo yoseke wana 
nda yese ena yasekwaka ae omau ? La Abalayama mbo, 
wae Mba, okeleke ongoma: okeseke wana wa imi nda yese 
ena liasi. BOKOTA Mungu wa use oy aosoko imi nda 
ndako ya Sango wa imi la nda bosa wa imi, Inde 
oyaongaka la imi, la Inde oyataka imi tele mbo, Itofa 
lioti liae yese-ye: Inde angene atotoma bokitomo wande 
oso wae, la otosele wana wa imi wali omau. Wali 
atilembe kongo ndotuta ae, tele kosila, kongo ko okeseke 
wana wa imi omau liasi. 

L'imo bonyafala losele bosamba wande ose ya yelo ya 
Abalayama, inde lotela inde tele ya loaso-lo. L'imo 
bonyafala loemala: inde loila lokendo lofi lofi, la ngamela 
liu, la bisinda wike bilau fine, la biyanga la banganga la 
bakata la eba mbela la eba esungu la eba yeto. Inde 
loke yese yasi nda Mesopotamia, ko nda okenge wa 
Nahola. La Mungu lokela inde elami nda baiso ba bato 
ko la bofindi wa Abalayama, la Lebeka, boseka wa 
Betueli, wana wa bolo wa Abalayama inde loimela 
ndotuta bonyafala ko ende Yisaka. 

La Lebeka loemala la baseka e basungi bande, iyo 
loila lokendo o likolo lia ngamela, iyo lotuta bonyafala. 
La lokendo lona loengana yenga inei. 

La Yisaka inde lotangwa nda elanga, la buse bosoongo : 

inde loila baiso likolo, inde loene ngamela bitoya. 
Atichaka Lebeka Yisaka, inde losulwa se nda bokongo 
wa ngamela : eoka asoonga la bonyafala mbo, Oni boto-yo 
oy'atotangwa nda elanga ndotowana lasu? La bonyafala 
asomutola inde mbo, Yende bokota wa imi. Eoka 
yau Lebeka looso esinda ndoisa boombo wande, kwa 
eyaelo ya batomali ba liala nda yese ena. 

La bonyafala lokambesa Yisaka njaso bitotina e bikeliki 
inde. La Yisaka losongo Lebeka, inde losama inde. 

La ele e feto-ye ya Yisaka, wana wa Abalayama: 
Abalayama lota Yisaka. La Yisaka aaka otowange 
osoko inde wali, ako Lebeka, boseka wa Betueli, lifoka 
lia ba Silia, nda okenge wa Padalanama, welo wa Labana 
wa ba Silia. 

La Yisaka' losombolela wali wande ende Mungu eoka 
achaotaka wana, la BOKOTA loliala inde, la Lebeka 
loaelo lieme. La bana lotalikimwa atiteni yande inde 
loonga mbo, Itoyala nde ongoma moni moni? Inde 
lofela Mungu. Mungu loonga lande, inde mbo, 
Basau bambale bale nda solo yae 
Biyaelo bimbale bitootomo nda solo yae 
Omoi atolonga: inde oyatokwa 'se oso 
Atokakela inde oy'atokwa 'se mbisa. 
Enganaka bechu yoota, inde loota basa. Oyo akwaka 
se oso bofeelu la fu wike nda lokumba iyo lota inde 
lina mbo, Esau. La mbisa yande ayaka etungani yande, 
la bosamba . wande aundi komo ya litindi lia bolo ako 
Esau: iyo lot'inde lina liko Yakobo. 

LIOMBI LIA ESAU LIA BIEKA BITELU ENDE YAKOBO. 

LOTAKI LWA 19 

ENDE LOASO LWA LOELO E LOAELEKE 
ESAU NDA BOTIKO. 

Esau la Yakobo bakondaka bainenge. Esau aaka oto 
wa boswi wa nyama, la bokui wa elanga ; la Yakobo aaka 
boto wa'olembu e boyali nda kumbo. 

Yisaka inde loniya Esau, eoka inde lola binjo bia 
nyama biande. Lebeka loniya Yakobo. 

Yakobo lokela totaki ; la Esau loya ko nda bilanga, la 
inde lolewa: Esau loonga la Yakobo mbo, Lesaka imi 
bieka bitelu e bitokela ae eoka isolewa: Eoka yau 
liatomoko lina liande liko Edome, litina lia mbo, Yaaka 
etelu. Yakobo aongaka inde mbo, Kambesaka to'mi 
botiko e bokatikeke Fafa. Esau loonga mbo, Eneke i 
mi isokawa: itowa nde eoka ya botiko e bokatikeke 
Fala. 

Yakobo aongaka, inde mbo, Taka imi tele louse. Inde 
lotela inde tele: inde lokambesa Yakobo botiko e 
bokatikeke Sango wande. L'imo Yakobo afaka Esau 
bieka bitelu, inde lola, inde lomwa, inde losokwa inde loke 
eyande: ongoma Esau aeleke botiko e bokatikeke Fafa. 

LOTAKI LWA 20 

ENDE NJASO YA BOLIMBAKE WA YAKOBO 
ENDE FAFA WANDE. 

Ayaka Yisaka otowange, inde loyala la botuku nda 
baiso, acheneke: ataka Esau, wana wande wa oso, lioi. 
Aongaka lande mbo, Wana wa imi. Inde mbo, Imiyo. 
Aongaka mbo, Eneke isokinjwa inunu, la litolua lise 
litowa la imi. Ano itomba ae, ilaka biyela biae, bouku 
wa koko wae la botalio wae, osokweke oeke ko nda 
botungu, eselaka imi binjo ya nyama, olambeleke imi 
laweli kwa etolembe imi, eselaka imi mbo ileke: kwani 
botema wa imi bokeleke ae elami oso ikawi. 

La Lebeka okaka ani aongaka Yisaka la wana wande. 
Esau inde loke nda botungu ndooso binjo ya nyama la 
ndoesa. Lebeka aongaka la Yakobo wana wande mbo, 
Yokaka Sango wae aongaka la Esau bolo wae mbo 
eselaka inde binjo, akelaka inde laweli, aoleke ndola la 
akeleke inde elami oso akawi. L ano wana wa imi, okaka 
lioi lia imi e litoonga imi lae; kendeke nda bekoko 
oseleke imi bifembeli bimbale bikaeke bilau: la imi 
itokangela Sango wae nyama e bitocha lochocho lwa liese 
kwa atolembe inde : la otokesele Sango wae mbo aleke 
ndola, la mbo akeleke ae elami oso wa liwa liande. 

La Yakobo loonga la Lebeka, nyango wande, inde 
mbo, Tene'ngo Esau bolo wa imi ale'oto wa fuu wike, la 

imi ile oto wa tanelele. Elua Sango atamata imi, atoene 
imi kwa bolimbake, itosendomo kanga bieo ende imi 
angene, inga boimo bolau. La nyango loonga lande inde 
mbo> Bieo biae biyaleke bia imi: Kanga litesaka lioi 
mbo oesheleke imi yau. 

Inde loke inde looso, inde loeshela nyango wande: la 
nyango wande lokanga nyama e bitocha lochocho lwa 
liese kwa atolembe Sango wande. La Yakobo loya ende 
Sango wande, inde loonga mbo, Fafa. La inde mbo, 
Imiyo: ae wende ndai? La Yakobo loonga la Sango mbo; 
Imi yende Esau, wana wae wa oso: isokela kwa 
akangesaka ae imi; emalaka sumbo otalaka bieka la 
okeleke imi bolau. La Yisaka loonga la Sango wande 
mbo, Moni osumama wene yau liyeli? La inde lomutola 
mbo, Eoka Bokota Mungu asumama ndofa imi. 

La Yisaka loonga la Yakobo mbo, Sushanaka tina mbo 
imateke ae wana wa imi, eyalae Esau fufo. La Yakobo 
losushana tina ende Yisaka Sango wande : inde lomata 
inde inde mbo, Limiki liende limiki lia Yakobo, kongo ko 
besamba' bele besamba ya Esau. Kongo ko Yisaka 
acheneke inde eoka besamba yande bele la fuu ya nyama 
kwa esamba ya Esau. Ongoma afak'inde wana wande 
boimo bolau. Inde lofela mbo, Wende wana wa imi ako 
Esau, fufo? Yakobo lomutola mbo, Yende ongoma. 

Inde loonga mbo, Sushanaka tina la bieka, mbo ileke 
nyama ya wana wa imi, mbo botema wa 'mi bokeleke inde 
bolau. La Yakobo losushana tina la yau: inde lola: inde 
loeshela inde baana, inde lomwa. 

La Sango wande ako Yisaka loonga lande, inde mbo, 
Sushanaka tina mbo tombaneke benoko. Inde losushana 

tina, iyo lumbana benoko : inde loumba liumbi lia esinda 
yande ,inde lof'inde boimo bolau, inde loonga mbo, Tene 
liumbi lia wana wa 'mi lile kwa liumbi lia elanga eyakelaka 
Mungu bolau. Eoka yau Mungu afeke ae bawe ba use 
la bonuku wa nyele, la wike wa bangwindi la baana : afeke 
ae bato ndosunga ae, la wike wa bato ndokakela ae: 
yalaka bokota wa bofindi wae : la bana ba nyango bakweke 
balui se: boto la boto amolomoko oy'atomolo ae, lu boto 
la boto akelomoko bolau oy'atokela ae bolau. La yaaka 
asilaka Yisaka ndoonga la Yakobo ongoma, la asekw r aka 
Yakobo ko nda elela ya Sango wande, Esau bolo wande, 
loumama ndoinywa eoka asoene nyama yatomomoko 
inde. 

La inde asumama ndotumbela Sango wande nyama 
ebiocha lochocho loa Hese, inde loya end'inde inde loonga 
mbo, Emalaka Fafa wa 'mi mbo oleke binjo e bikeliki 
wana wae mbo botema wae bokeleke imi bolau. 

La Yisaka Sango wande, loonga wande mbo, Wende 
ndai? Inde mbo, Yende wana wae wa oso, ako Esau. 
L'imo Yisaka loilikima fine, inde loonga mbo, Wende 
ndai? Anima to inde oy'asokela binjo la oy'asoeshela imi, 
la imi isola boso wa loyo loae, la isof'inde boimo bolau? 
la fufo atokelomo bolau. 

Okaka Esau baoi ba Sango wande, inde loamama la 
liamami lifi lifi: inde loonga la Sango wande inde mbo, 
Faka to'mi boimo bolau, ko imi, Fafa. Yisaka loonga 
mbo, Etungani loya la wele obe, asooso botiko wae. 

Esau mbo, Lina liande lile Yakobo lisoengana end'inde 
momongo, eoka ale oto wa lowalala oy'asoluka lifa baluka 
ambale: asosangola botiko wa imi, la kwani asosokola 

boimo e wangoima ae imi. La inde mbo, Ae ochatikaka 
boimo end'imi? La Yisaka lomutola lande inde mbo, 
Tene isof inde bokota wae la balo batotina bande isofinde 
kwa bekuwi yande: isoongol'inde la bangwindi la baana, 
la eni etokela imi endae, wana wa imi? 

La Esau loonga la Sango wande inde mbo, Ae 
ochatikaka boimo ango omwito end'imi, Fafa : waimaka 
imi boimo, nde imi moni, fafa wa imi. La Esau loamama 
la bileli bifi. La Yisaka Sango wande lomutola loonga 
lande, inde mbo, Tene elela ey'etoyala ae etoyala la lilia 
lia itotina, la bawe ko nda use. La angongono yae 
etouwcsa ae, la otokakela ende etungani yae : la lotoyala 
mbo nda mbile etokake ae bokota otomacha liokaki lia 
etungani yae. Esau loka luno ende Yakobo eoka ya 
elami ey'akelaka Sango end'inde. La Esau aongaka nda 
botema, inde mbo, Bechu bea ewa ya Sango wa imi 
besoumwa, imi koola Yakobo, etungani ya imi. 

Ekambesomoko mboli-bi ende Lebeka, inde loke inde 
lota Yakobo wana wande okeke lioi, inde loonga lande, 
inde mbo, Eneke Esau bolo wae, aumbakeli eoka yae, 
mbo aoleke ae. L'ano wana wa imi, okaka lioi lia imi: 
sokwaka oeke otili ende Labana bolo wae ko nda Halana: 
yalaka end'inde bechu bemoi, ko nda mbile yasilaka bolo 
wae lisomi liande, la inde asoosala njaso e bikeliki ae 
end'inde. L'imo itotomel'ae la itokese ae nda elela omau: 
monito bana ba'mi bambale balefa nda lise limoi. 

Yakobo aeke nda Padalanama, ende Labana wana wa 
lifoka Betueli bolo wa Lebeka, nyango wa Yakobo la 
Esau. 

c 

LOTAKI LWA 21 

ENDE LOASO LWA LOSOKWO LWA YAKOBO, 
LA SAKI ETIKI INDE NDA LIOMBELE. 

Lebeka loonga la Yisaka, inde mbo, Itooka nde itoo 
eoka ya baseka ba Hete: a mbo Yakobo aundi wali wa 
baseka ba Hete kwa baseka-ba yese-ye boni bolau nde 
botoya ende imi? 

La Yisaka lota Yakobo lioi, inde lofinde boimo, inde 
loonga lande la baoi mbo, Woseke wali endae wa 
baseka ba Kanana. Ae emalaka, kendeke nda 
Padalanama, nda ndako ya Betueli, tata wae, osoko wali 
ko nda baseka ba Labana, welo wa nyango wae. 

Yakobo inde losokwa nda Belisheba, inde loke nda 
Alana. Inde loiya nda elela loyala omau la ocho: eoka 
lowa losoonofo: inde looso litale limoi nda elela ena inde 
lotalia boto, inde loingala ilo omau. La ataka saki, la 
eneke kili yemesani likolo lia nyele, la boombo wa kili 
loiya ko nda use: la eneke bakitomo ba Mungu batolila 
la batosulwa likolo lia yau. 

La BOKOTA aemalaka nda boombo wa yau, aongaka 
mbo, Imi Bokota Mungu wa Abalayama tata w<*e, la 
Mungu wa Yisaka: yese etoingalae itofae la lioti liae, la 
lioti liae litoya kwa fututi ya nyele, lae otofafana nda ikobe 
la nda olome la oso laliili: la end'ae la ende lioti-liae 
itokela elami ya bato batotina nda betungu betotina. La 
eneke, Iyende tina lae, itotingana lae k'olo atoke ae, 
itoinol'ae nda yese-ye, eoka iitomacha ae ko nda mbile 

eka^ileke imi njaso e biongiki Imi lae. 

Yakobo losiswa nd'ilo, aongaka mbo, Momongo 
BOKOTA al'eya, ke'mi ititalueke. lnde loka bowa, inde 
loonga mbo, Elela-ye esoangesa imi fine, momongo eya 
ele ndako ya Mungu, la eya bome wa use. Yakobo 
aemalaka lanongonongo, inde looso litale e liaseleke inde 
nda oto, inde loemesa fii kwa likoli, inde lowele baita likolo 
lia yau. 

Inde lota lina lia elela ena Betele. La Yakobo ataka 
tele mbo, Eya ngo mbo Mungu eyala la imi, la eya ngo 
mbo etingana la imi nda mboka eetokende imi la efa imi 
bieka, la esinda yoata, mbo iinyweke nda ndako ya Sango 
wa imi la lilatemi, l'imo Mungu atoyala Bokota wa imi, la 
litale-li liemesiki imi fii kwa likoli litoyala ndako ya 
Mungu: la e bitotina bitofa ae imi, imi ituchel'ae liuchi 
limoi kwa bauchi liu. 



LOTAKI LWA 22 

ENDE NJASO E BIAYALAKA LA YAKOBO NDA 
YESE YA PADALANAMA. 

Mbisa ya bacho wike Yakobo inde loinywa nda yese 
yande eoka alembeke ndoene nyango wande liasi. 
Ayalaka nda Padalanama bienga ya poto liu imbale. 
Asongoko boseka wa Labana, bolo wa nyango wande, 
lina liande liaka Laele. Inde loundela Labana likua e 

lienganaka bienga ya poto bosambale, eoka alembeke 
ndosonofo boseka wande boko Laele. 

La enganaka Yakobo ndoengana la likua, Labana 
inde lolimba inde, inde lof inde welo wa Laele, lina liande 
liaka Lea. La mbisa ya amau Yakobo loundela Labana 
likua lienganaka bienga ya po%o bosambali liasi, ndosongo 
Laele. Inde losongo Laele boseka wa Labana. L'imo 
inde loakola ndoiny wa nda elela ya Sango wande. ^Vyaka 
la bieto wike, la bekoko la mbuli wike. 

Yakobo inde looka mbo Esau bolo wande ale nda 
mboka, la bato batinda liu imbale amamwito lande. 
Yakobo lowa la bowa, inde lokaesa bato bande la nyama 
yande bitotina nda bikuke bimbale eoka inde lotanga mbo 
akayeke Esau nda ekuke emoi ndoola yau: eyosandelo 
se etokwa otili end'inde la inde lotoma ekuke ya nyama 
yasi bosombo ende Esau: inde loonga la bekowa yande 
mbo baongeke la Esau mbo, Etungani yae eko Yakobo 
asoeshela ae la bosombo-bo. 

La Yakobo atikalaka inde angene: la aaka boto 
ananaka lande liango ko nda yumbe ya bayelo ba use. 
Eneke inde mbo atikokoli ndofinde se, inde lomata inde 
nda bosenge wa yelo la ikwa sisosekwa nda bosenge. La 
boto-yo loonga mbo, Machaka imi eoka yombe ya buse 
bisoya. La Yakobo mbo, Iitomacha ae sakolo ko bokela 
imi bolau. La inde loonga la Yakobo mbo, Lina liae 
liko ndai? La inde mbo, Yakcbo. 

La inde loonga mbo, Lina liae liitotomo liasi liko 
Yakobo, kongo ko ototomo mbo Yisalaeli, eoka osonana 
la Mungu la bato, ae kolongekela. La Yakobo lofela 
inde, inde mbo, Kangesaka imi lina liae. La inde mbo, 

Eoka iye osofela imi loaso loa lina lia imi? La inde lokela 
inde bolau omau. La Yakobo lota lina lia elela ena liko 
Peniele, litina mbo, Wombo wa Mungu, eoka isoene 
Mungu kwa atoishana, la liwawi lia imi lisokomanyomo. 

La alekaka inde Penwele buse bosotalema likolo liande, 
la eumaka nda yelo yande. Eoka yau bana ba Yisalaeli 
baitola mbeleke ya botata eyasushanaka eye eyale nda 
bosenge ko e louse-lo: eoka inde lomata bosenge wa 
Yakobo nda mbeleke ya botata eyasushanaka. 

La Yakobo ailaka baiso likolo la eneke inde Esau atoya. 
La Esau inde loya mangu ndotowana lande, inde loseela 
inde, inde lokakuamela inde, inde lounda kingu yande: 
iyo bambale lolela. Aongaka mbo, Yende ngwiye ya 
ekuke yenek'iso nda mboka? Y.akobo inde loonga mbo, 
Iyaleke la elami nda baiso ba bokota wa imi. Esau mbo, 
Ile la yau wike, etungani ya imi, ebio yende yae. Yakobo 
inde loonga mbo, Mba, isofela ae la bolilia mbo iyaleke la 
elami nda baiso bae, osoko bosombo wa imi nda besamba 
ya imi: isoya ndoene boombo wae kwa boombo wa 
Mungu la osoomala imi. 

La Yakobo iyaka la lilatemi nda okenge wa Shekeme, 
bole wa yese ya Kanana, asokwaka inde nda Padalanama: 
la eumaka oso wa okenge. Inde losumba elela yakelaka 
inde kumboyande omau. Indeloswa omau ekalingo ya 
batale inde losingba Mungu, Mungu wa Yisalaeli. 

Lisomboli e liasombolelaka Yakobe Mun%u 
nda mbile ya tali. 
Aokaka Yakobo mbo Esau atoya ndokatowana lande 
nda mboka, inde lowa la bowa wike, inde loonga mbo, 

wa fafa wa imi ako Yisaka, e BOKOTA oyasootiga la 
imi mbo, Inywaka nda yese yae, la nda bofindi wae la 
itokela ae bolau : imi itisengani 'mo ndoolo sinyu sha booto 
wae wike, la tomo yae wike ya momongo e bisokambesa 
ae bokowa wae: eoka mbo yilekaka Yaladene-yo ko la 
itumbi sha imi, l'ano isokinjwa bikuke bimbale : Onokoloko 
imi ko nda esamba ya bolo wa imi, esamba ya Esau: eoka 
isoanga inde fine mbo atayeke, mbo ataomeke imi: la 
nyango la bana. Osoonga nibo, Fufo itokela ndokela ae 
bolau, la itoulwesa lioti liae kwa nyele yoki nda ngonge e 
bitikokole ndotani/omo. 



JLOT.\KI LVVA ~^> 
ENDE NJASO YA SAKI EYATAKA YOSEFA. 

La Yakobo aalaka nda yese ya kendo ya Sango wande 
eko yese ya Kanana. La bana atolome ba Yakobo baaka 
liu la bambale. Bana atolome ba Lea baaka Lubena 
(wana wa oso) : la Simona, la Lewi, la Zuda, la Yisasakala, 
la Zebuluna. La bana ba Laele baaka bambale, bako 
Yosefa la Benyamina. La bana ba Bila, bosungi wa 
Laele, baaka bambale, bako Danala Napatali. La bana 
ba Zilepa, bosungi wa Lea baaka bambale, bako Gada la 
Asela. Eba bale bana ba Yakobo e baotomoko end'inde 
nda Padalanama. 

E Mungu wa tata wa imi, ako Abaiayama, la Mungu 

La Yosefa ayalaka ndolamba bekoko amamwito la balo 
bande: la ayalaka wainenge la bana ba Bila, la bana ba 
Zilepa bali ba Sango wande. Yosefa aeselaka Sangp 
wande mboli ibe yau. Yisalaeli asamelelaka Yosefa losamo 
loeta bana basi bande batotina, eoka aaka wana wande 
wa mbisa: inde lokela inde kanju esa. La balo bande 
eneke iyo mbo Sango wau asamelelaka inde ndoeta iyo 
batotina, baiyanaka lande la batialembeke ndolelia inde. 

Yosefa lota saki, nde lotela balo bande mboli, iyo losoma 
ndowiyana lande. Akangesaka iyo mbo, Tokaka koni 
saki bitiki imi: tene toaka iso twakandaka bekuku nda 
elanga, la okuku wa imi bosoemala, la yeneke, bekuku 
yanu besolingela besotulama'se oso wa bokuku wa inii. 
La balo bande baongaka lande mbo, Otoya nde 
oy'alongela iso? Iyo lowel'inde liya eoka ya saki yande 
la njaso yande. 

Inde lota saki yasi, inde lokambesa balo bande, inde 
loonga mbo, Isot'imo saki yasi, la eneke lowa la son'ge la 
tolonge liu la simoi bisotulamela imi se. Inde lokambesa 
Sango wande la balo bande. Sango wande aimaka inde, 
inde loonga lande mbo; Bini saki bitiki ae? iso koya, imi 
la nyango wae la balo bae, iso kotulamela ae se nda 
nyele? La balo iyo lowela inde liya: kongo ko Sango 
wande akeseleke e loaso-lo iyeli. 

LOTAKI LWA 24 

ENDE LOASO LWA LIIYANI LIA BALO 
BA YOSEFA. 

Balo bande iyo loke nda Shekeme iyo lotingana bekoko 
ya Sango wau. Yisalaele inde lokambesa Yosefa inde 
mbo, Balo bae baitotingana bekoko omau? yaiiku 
itotoma ae end'iyo. Inde loonga, Imi yo. Inde lokambesa 
inde, Kendeke to okene kwa balo bae bale la bosaso la 
bekoko yau, la yauku oyatela to mi mboli. 

Yosefa atutaka balo bande, inde loene iyo omau nda 
Dotani. Eneke iyo inde esika, ani inde akiyi, iyo lokela 
inde ikumbi mbo baoleke inde. Baongakaka kw'iyo mbo, 
Tene boti wa saki asoya: l'imo en^fei^toleke inde, 
tokuseke inde nda liyondo, la toongeke hlbo: Nyama ebe 
esoola inde; toenek'imo ani atoyala saki yande. 

La Lubena alailaka iyo, inde losokola ii)de nda njala 
yau, inde loojiga lau mbo, Toitoola iride. Lubena 
lokambesa iyo.inde mbo, Otoneseke bakila, ; kusaka inde 
nda liyondo-li e lile ndajionlbele, kongo ko oyndeke inde 
ia esamba. Alembeke ndooiiok|3o inde nda esambia yau, 
mbo ainoleke inde endeSango wande. 

Aaka Yosefa njwiya ende balo bande, iyo losokola inde 
kanju yande, kanju esa yaaka lande la likolo; iyo looso 
inde, iyo lokus'inde nda liyondo; 1 la liyondo lifolali, 
angoene alia. Iyo loya se ndola bieka: iyo loila baiso 
likolo, iyo loene, la eneke, limbilititi lia ba Yisamaele 
litosekwa nda Gilada la ngamia yau: iyo loila tuma toa 

liese ndola, la tuma toa Hese ndoumba, iyo k>ke lokendo 
ndotola toau nda Ejipeto. 

Yuda lokambesa balo bande inde mbo, Totokela-nde 
moni ndoola etungani yasu, la ndoisa bakila bande? l'mo 




KANJU EYALUFIOMOKO NDA BAKILA 



totambesaka inde ende BaYisamaele, kongo ko besamba 
yasu angoyala likolo liande : eoka inde ende etungani yasu, 
ayaliki nda solo yasu. Iyo loimela bolo wau. La batg 

ba Midiana baetaka, baaka batimbi ba bokalala Iyo 
losaola inde, iyo losokola inde nda liyondo, iyo lotambesa 
Yosefa nda ba Yisamaele la falata liu imbale. La iyo 
lokese Yosefa nda Ejipeto. 

Ainywaka Lubena nda liyondo, l'imo Yosefa at'imo 
omau, inde losala esinda yande eoka atialembeke Yosefa 
ndowa. Inde loinywa ende balo bande, inde loonga mbo, 
Angoene 'mo wana, la imi itokende loni? 

Iyo looso kanju ya Yosefa, iyo loola mbuli iyo losobia 
esinda nda bakila : iyo lokese kanju esa, iyo loesela Sango 
wau: baongaka mbo, Eye tweniki mbo olembeleke kwa 
ende kanju ya wana wa imi eye : nyama ebe esoola inde, 
Yosefa aundesomoko ndoundesomo. 

Yakobo losala bistnda yawatak'inde, inde loata bisinda 
bibe, inde lolela wana wande la bacho wike. La bana 
atolome la bana atomali batotina bande, iyo loya 
ndoonjonjel'inde : inde lofeka iyo ndoonjonjel'inde, inde 
loonga mbo, Itoke nda kito ya imi la bileli. Sango wande 
lolqla. 

$a Midiana lotambesa Yosefa nda Ejipeto ende Potifali, 
bOriyafala wa Falo la bokota wa betingani yande. 

LOTAKI LWA 25 

ENDE LOASO LWA LISOSIELA LIA YOSEFA. 

Yosefa aesomoko mboli nda Ejipeto. La Potifali 
bonyafala wa Falo, inde losumba inde nda besamba ya 
ba Yisamaele, e baesak'inde mboli. La Mungu ayalaka 
amamwito la Yosefa, la inde aaka wa mbooli, inde loyala 
nda ndako ya ngene yande nda Ejipeto. La ngene wande 
inde loene mbo Mungu ayaliki amamwito lande, la 
Mungu lokindola ya atotina e bikeliki Yosefa ko ya 
mbooli nda besamba yande. 

Yosefa inde loene elami nda baiso bande, inde 
loumbakela inde nda likau. Inde losele inde botingani wa 
ndako yande la ya atotina e biyalaka omau inde losele 
nda besamba yande. Yaaka ko nda lise liau e liaseleke 
inde Yosefa bonyafala wa ndako yande, la ya atotina e 
biyalaka lande, Mungu lokela ndako ya Potifali bolau 
eoka ya Yosefa: la Mungu akelaka bolau nda biyengo 
yande bitotina nda boyali la nda- bilanga Inde lomacha 
ya atotina yaaka lande nda esamba ya Yosefa, Timo 
angolua imo yeka yaalaka lande, sakolo ko e bieka 
bialak'inde. 

Yosefa aaka 'oto 'olau, la wombo 'olau. Yaaka mbile 
ya e njaso-bi, wali wa ngene wande inde loticha Yosefa 
la yeme nda baiso, inde loonga mbo, Ingalaka la imi. 
Yosefa inde aofaka, inde loonga la wali wa nenge wande 
mbo, Tene-ngo ngene wa i.mi atilue ende imi bini biyengo 
biyali nda ndako, la ya atotina e biyaliki omau asosele nda 
besamba ya imi, angoene'mo ngene wa ndako sakolo ko 

mi : Timo angofekela imi la yeka ango emwito sakolo kw'ae, 

eoka ole wali wande: itokela nde moni e bobe ofi, 
ndotwanelo la Mungu? 

' Aongaka la Yosefa lise la lise, l'imo atiokaka mbo 
aingaleke lande. Yaaka lise limoi Yosefa inde looto nda 
ndako ndokela likua liande: l'imo angoene 'mo oto wa 
bato ba ndako omau, Inde loundes'inde esinda, inde 
loonga mbo, Ingalaka la imi. Yosefa inde lomacha esinda 
nda 'esamba yande, inde loke mangu, inde lokuswa lousa. 

Eneke inde mbo asomacha esinda nda 'esamba yande, 
la inde loke mangu, inde lota bato ba ndako lioi, inde 
loonga lau mbo, Tene asoeshela iso oto wa Ebele mbo 
atek'iso limbele, aotiki ende imi mbo aingaleke la mi, imi 
lolela la lioi lifi : la okaka inde mbo itoulaula la liamami lifi 
inde lomacha esinda ende imi, inde loke mangu lokuswa 
lousa. 

Da wali wa Potifali inde losele esinda ya Yosefa 
end'inde ko nda mbile etoinywa ngene wa ndako. Inde 
lokahgesa inde njaso. Aaka ngene wande ndooka njaso 
ya wali, inde lootes'inde nda ndako ya bonyololo, nda 
elfela yakandomoko wa lifoka, inde loyala omau nda ndako 
ya bonyololo. 

Mungu ayalaka amamwito la Yosefa, inde loesel'inde 
bolau, inde lof'inde elami nda baiso ba ngene wa ndako 
ya bbnyololo. La ngene wa ndako ya bonyololo inde 
losele nda besamba ya Yosefa iyo atotina e bakandomoko, 
e baalaka omau nda ndako ya bonyololo: la ya atotina 
brtokel'iyo omau inde lokela. L'imo ngene wa ndako ya 
bonyololo atialuaka njaso e biyaliki nda besamba yande 
eoka Mungu ayalaka amamwito lande, la ongoma tomo 
bitatma e bikeliki inde, Mungu losele biau la mbooli, 

LOTAKI LWA 26 

ENDE LOASO LWA SAKI YA FALO, BOKOTA 
WA EJIPETO. 

Yaaka mbisa bietaka bienga ya poto bimbale, Falo inde* 
lota saki: l'imo inde loemesana nda ngonge. LaJnde 
loene mbolo bosambale ilau, la basango, bisokwiki ,nda 
liyande: iyo loya ndaefati. La inde loene mbblo yasi; 
bosambale ya biando, bisoumwa, iyo losokwa nda liyande, 
iyo loemesana tina ya mbolo ilau nda ngonge ya liyande. 
La mbolo ya biando, biaka bisumwa, yau lola mbolo ilau 
bosambale ya asango. Falo losiswa. Inde loingala, inde 
lota liasi, inde loene imbya bosambale ya bangwindi, bifi 
'ifi 'ilau. L'imo inde loene imbya bosambale ya bangwindi,; 
bisobeele la lowa, bisobeba la lumba. La e imbya-bi 
bosambale, yau lola imbya bosambale bifi 'ifi 'ijau. Falo 
losiswa : yaaka saki. 

La nongo inde loosala, inde lokwelo ikenene, inde: 
lotoma, inde lota kanga itotina ya Ejipeto lioi, la bato 
batotina bau e bayale la weli fine. Inde losanoela iyo saki . 
yande: kongo ko angoene omoi wokokolo ndokangesa 
inde Htina. 

L'imo bonyafala wa bieka biola inde lokambesa F.alo, 
inde loonga mbo, Louse itoenyela batwanelo ba imi. Lase 
limoi Falo inde losoma la bekowa yande inde lootesa iyx> 
ndd ndako ya bonyolold: imi la bokomooyi wa.bieka 

biola: chwataka saki la lise ko limwito, imi laode, la 
batina loengana ko ba esaki-bi e bitik'iso. La amau 
isenge ayaliki amamwito lasu, oto wa Ebele, bokowa wa 
ngene wa benyafala: tosanueliki inde saki yasu, inde 
lokangesa iso litina: kwane atak'iso saki. Yaaka kwa 
akangesiki iso yau yaaka ongoma, inde loinuesa imi nda 
elela ya imi, la oyo inde lokacha inde. 

Falo inde lotoma, inde lota Yosefa: iyo loes'inde 
lisasaya: inde lomwa loli, inde lokikola esinda yande, loya 
ende Falo. 

Falo inde lotoma, inde lota Yosefa: iyo loes'inde 
lisasaya: inde lomwa loli, inde lokikola esinda yande, inde 
loya ende Falo. Falo akangesaka Yosefa mbo Isota saki 
kongo ko angoene omoi ndokangesa imi litina: la imi 
isooka mboli yae mbo osolua ndosanola litina lia saki. 
Yosefa amutolaka la Falo inde loonga mbo Eti ende imi: 
Mungu atomutola Falo la lilatemi. L'imo Falo 
akangesaka Yosefa saki yande. 

La Yosefa inde lomutola lande mbo, Saki ya Falo yende 
emwito: Mungu asoenesa Falo tomo e bitokel'inde. 
Mbolo bosambale bilau bile bienga ya Poto bosambale: 
la imbya bosambale ya bangwindi bile bienga ya poto 
bosambale: saki kw'imwito. La mbolo bosambale bimio, 
bisumwa bisoya ibe yakondaka mbisa'au bile bienga ya 
poto bosambale: Timo imbya ya bangwindi bosambale 
bisobeele la lowa, bisobeba la lumba, bitoyala bienga ya 
poto bosambale la londo. La e lioi-li lile lioi likangesiki 
imi ende Falo: Mungu atokangesa Falo lotomo lokakeleke 
inde. 

Tene bienga ya poto bosambale bitoya, la lilia lia 

lrkama nda yesc yatotina ya Ejipeto: la mbisa ya amau 
bienga ya poto bosambale la londo lototcmwa, la likama 
lia lilia litoosalomo nda yese ya Ejipeto, la londo 
lotoombesa yese hombe : la lilia liitoluomo nda yese eoka 
ya londo lotoya mbisa la bowau fine. La saki ya Falo 
yau loinywa la bainywa bambale ele eoka ya njaso 
bisangiki Mungu yau, la mbisa ya amau Mungu atosele 
njaso-bi tina. 

Eoka yau olukeke Falo 'oto wa wele fine la loluwo oso, 
la oseleke inde wenc wa yese ya Ejipeto.. Okelckc Falo 
ongoma la oteke indc benyafala mbo baoseke litanga 
limoi nda batanga boomwi ya yeka bitotina yakondaka 
nda yesc ya Ejipeto nda e bia-bi ya lilia lia bieka. La 
osonjelekc iyo bieka bitotina bia e bia-bi bilau bitoya, la 
bakomonyeke bangwindi nda 'esamba ya Falo la nda 
bekenge. La e bieka bina bitoyala kwa bumba ndoengana 
e bia ya londo ckayckc nda ycsc ya Ejipeto: mbo yese 
bitawa coka ya londo. La Falo la bckowa yande bokaka 
loaso-lo boiau. 



LOTAKI LVYA 27 

ENDE LOASO LWA YOSEFA BOTINGANI WA 
EJIPETO. 

Falo akambcsaka bekowa yande mbo, Totoolo oni kwa 
oyo, 'oto wa bolimo wa Mungu? Falo lokangcsa Yosefa 
rnbo, Foka Mungu alucsiki ac va atotina, angocne 'oto 

wa wele kw ae : la ongoma otoyala wene wa ndako ya imi, 
la bato ba imi batokela kwane akaongeke ae : ko imi angene 
itoyala bokota wae. 

Falo akambesaka Yosefa mbo, Tene itosele ae ngene 
wa yese yatotina ya Ejipeto. Falo inde losokola iketi 
shande nda isangakala, inde loates' inde esinda ya bafuta, 
inde loates'inde eyanga nda kingu: inde loliles'inde nda 
elutelo ya punda eyaka yande ya imbale : iyo loamama oso 
wande, iyo mbo, Swaka balui se. Inde losele inde wene 
wa yese yatotina ya Ejipeto. 

Falo inde lokambesa Yosefa mbo, Imi Falo: angoene 
oto ango omwito atoila osamba wande, ango ko litindi 
liande nda yese yatotina sakolo ko kwa eongaka ae inde. 
Falo inde lota Yosefa lina liko Zafenata Panea: inde 
losonges' inde Asenata boseka wa Potifela, kanga ya Ono. 
Yosefa loke eyande nda yese yatotina ya Ejipeto. 

La Yosefa inde loemesana oso wa wombo wa Falo, 
bokota wa Ejipeto. La Yosefa asokwaka nda wombo 
wa Falo, inde loeta atiteni ya yese yatotina ya Ejipeto. 
L'imo bietaka bienga ya poto bosambale la lilia, nyele 
bisokondesa tuma wike. 

Inde losonja bieka bitotina bia bienga ya poto 
bosambale biyaaka nda yese ya Ejipeto: inde lokomonya 
bieka nda 'ekenge 'etotina, bieka bitotina bia bilanga 
lolingela bia okenge, inde lokomonya nda bokenge 
wau. La Yosefa inde losonja bieka kwa nyele 
y'oki wike fine: inde lomacha ndotanga eoka angokokolo 
ndotanga. Asilaka bienga ya poto bosambala la lilia nda 
yese ya Ejipeto, yakolaka bienga ya poto bos&mbale ya 
lorido, kwane aongaka Yosefa; la londo loaka nda biese 

bitotina, sakolo ko nda yese ya Ejipeto omau ayalaka 
bieka. 

Akwaka yese yatotina ya Ejipeto londo iyo losomasoma 
la bieka ende Falo. Falo lokangesa yese yatotina ya 
Ejipeto mbo, Kendeke ende Yosefa, lona lotokangesa 
inde ino, kelaka. Londo loyali rida betungu betotina. 
Yosefa inde lofaikola ya atotirra yaselomoko, inde 
lotambesa bato ba Ejipeto, londo loyali lowau nda yese 
ya Ejipeto. La bato ba biese bitotina iyo loya nda Ejipeto 
ende Yosefa ndosumba bieka, eoka londo lofi nda biese 
bitotina. 



LOTAKI LWA 28 
ENDE NJASO YA EYELO YA BALO BA YOSEFA. 

Eneke Yakobo mbo bieka bile nda Ejipeto inde 
lokangesa bana bande mbo, Moni osowelene bonono? 
Inde loonga mbo, Isooka nde mbo bieka bile nda Ejipeto: 
ino kendek'ai omau okasumbela iso bieka, iso totawa. 
La balo liu ba Yosefa iyo loke nda Ejipeto ndosumba 
bieka. 

La Yosefa aaka botingani wa yese yatotina inde angene 
lotamba bieka ende bato batotina ba yese. Balo ba 
Yosefa iyo loya, iyo loswa balui se ndotulama-se. Yosefa 
loene balo bande, inde lolemberiyo, inde lochweriyo 
bolengi, inde loonga lau lioi liasi eoka atialembeke iyo 
ndolembel'inde. Inde loonga lau mbo, Osokwiki nde 

E2 

loni? Iyo loonga lande mbo, Tosokwiki nda yese ya 
Kanana okasumba bieka. 

Yosefa lolembela balo bande, kongo ko iyo 
angolembela inde. Inde loenyela saki yande yatak'inde 
ende iyo, inde loonga lau, inde mbo, Ino totombi 
toyachwa, osoya ndoyene mbua ya yese. Iyo loonga 
mbo, Eti ongoma, *kongo ko bekowa yae basoya 
ndosumba bieka. Iso batotina tole bana ba oto omwito: 
iso bato ba momonoo, konoo ko iso toti totombi 

O ' o 

toyachwa. Inde loonga lau mbo, Eti ongoma, oyi nde 
oyene mbua ya okenge. 

Iyo loonga lande iyo mbo, Bekowa yae bale balo 
liu la bambale, iso bana ba oto omwito, nda yese ya 
Kanana, la tene etungani emoi ayali amamwito la Sango 
wande louse, la omoi ati'mo. 

Yosefa inde loonga lau, inde mbo, Ongoma isokangesa 
ino mbo ino totombi toyachwa, ani itososiela ino, ino 
ango sokwa eya, kanga etungani yanu atayaka. Tomaka 
omoi wanu, aokoso etungani yanu la otokandomo mbo 
njaso yanu bikotolomoko kwa yende ya momongo: e 
ambo biti ongoma ani wende totombi toyachwa. Inde 
losongomesa iyo nda ndako ya bonyololo. La Yosefa 
inde loonga lau nda lise lia asato, indc mbo, Kelaka yani, 
mbo oyaleke. 

Yende la bowa wa Munooi: kwa ino wa momonoo, omoi 

O O ' 

wa ino akandomoko nda ndako ya bonyololo, la ino 
kendek'ai okoso bieka eoka ya londo nda bofindi wanu: 
la esaka etungani yanu ende imi, la ongoma njaso yanu 
bikomiomoko, la ino angowa imo. 
Iyo lokela ongoma. 

La balo ba Yosefa iyo loya ende Yakobo nda yese yau : 
iyo lokambesa inde mboli yaongomoko lau bitotina: iyo 
loonga mbo, Bokota wa yese aongiki lasu la bolengi, inde 
lotanga mbo tokinde totombi toyachwa. Iso loonga 
lande mb'o; Iso wa momongo, iso totiye totbmbi toyachwa: 
tole bato liu la ambale, bana ba sango wasu omwito: 
angocne oyo omoi, la oyo wa mbisa ende amamwito la 
sango louse nda ycse ya Kanana. La Bokota wa yese 
aongaka mbo, Ani itoluwa mbo ino ba momongo: bolo 
wa ino omoi machaka inde ende imi, kendekai okoso 
bieka ya londo lwa nclako yanu hdc oeke yanu: eselaka 
imi etungani yanu, la ongoma ilueke mbo otiye totombi 
toyachwa, wende ba momongo : la imi itof inu bolo wanu, 
la ino otocta bekalala nda yesc-ye. 

Aeke okawelckc iyo batanga bau bieka, tene palata ya 
bolili bitotina bile nda bonoko wa batanga: eneke iyo 
palata yau la palata ya sango wau nda bonoko wa batanga, 
iyo lokwclo bowa. Yakobo indc loonga mbo, Ino 
osolefescla imi bana ba imi: Yosefa ati'mo, la Simeoni 
ati'mo: la otosokola Bcnyamina: c njaso bitotina bitofenya- 
na ende imi. 

Lubena inde loonga la Sango wande mbo, Olaka bana 
ba imi bambale, ango itiinol'inde ende ae: faka inde nda 
besamba ya imi la imi itoinol'inde end'ae. Inde 
lomutol'inde mbo, Wana w r a imi aitoke amamwito lanu, 
eoka bolo wandc asowa, la'atikali ko inde angene. 

LOTAKI LWA 29. 

ENDE NJASO YA EYEELO YA BENYAMINA 
ENDE YOSEFA. 

La londo losokinjwa lofi, asilak'iyo ndola bieka 
yasumbak'iyo nda Ejipeto, Sango wau inde loonga lau 
mbo, Inywaka okasumbela imi sinyu sha bieka. Iyo 
lokota ndotengesa inde ndotoma Benyamina, etungani 
yau amamwito lau. Atilemb'imo. Kongo ko mbisa ya 
amau akeseke inde, nyongo aokaka mbo, Bokota wa 
Ejipeto asot'inde lioi. 

La Yakobo inde loonga lau inde mbo, Kendekai la 
bosombo olau ende Sango nda Ejipeto: ookoso keti 
imbali nda esamba yanu, la keti biinywiki nda bonoko wa 
batanga banu, inolaka nda besamba yanu, totwaneloko inde 
litwanelo : osoko etungani yanu, tangbak ai : iny waka ende 
boto, la Mungu Ngene wa bafoka batotina efak'inu 
ngwengwele nda wombo wa 'oto, la asokoleke ino bolo 
wanu wasi, 1# Benyamina. La imi isowa la ikenene ambo 
bana ba imi belefa. 

La amau iyo loinywa nda Ejipeto. Eneke Yosefa 
Benyamina amamwito lau, inde loonga la oyo aka 
botingani wa ndako yande, inde mbo, Kelaka elambo, 
eoka e bato-ba batbla bieka lifitika amamwito la imi. Iyo 
loanga fine eoka batialuaka e njaso-bi: iyo lotanga mbo, 
Yende njaso ya kcti nda batanga basu. 

Iyo lokangcsa oyo aka botingani wa ndako ya Yosefa 

njaso ya keti, iyo loonga mbo Iso toende bato ba 
momongo. La botingani wa ndako inde loonga mbo, 
Tendelaka, owangeke, Mungu wanuasof inu bosombo nda 
batanga banu, imi yaaka la keti yanu. Inde loesa Simona 
end'iyo. Yosefa lola lau amamwito, inde lofela iyo mboli 
ya Sango wau. 

La Yosefa inde lokangesa bonyafala wa ndako yande 
inde mbo, Tumesaka batanga ba bato-ba la bieka kwa 
yenganelo yau, ljimo seleke falata ya boto la boto o likolo 
atiteni ya batanga bau. L'imo seleke kopo ya imi, kopo 
elau -ya yeto, atiteni ya litanga lia inde oy'ayali itunga 
ngolo. La bonyafala lokela ongoma kwa aongaka 
Yosefa lande. 

Ayaka lanongo, atemwaka bonyanya, iyo losokolomo 
la punda yau. La akendeke iyo sinyo nda lokendo loau, 
Yosefa loonga la bonyafala wande, inde mbo:-Emalaka, 
engaka bato-ba, atosh'ae iyo otoonga la iyo mbo; Monito 
osoeshela imi bobe, in e basoolo bolau; eti nde kopo 
ey'etomwela bokota nda yau: la eti nde kopo ya likoti 
liande? osokela bobe ndokela loaso-lo. 

Inde losha iyo, la inde loonga la iyo la baoi-ba. Iyo 
loonga lande iyo mbo, Moni osoonga lasu la baoi-ba? 
Kongo ko inde loluka nda batanga bau, la kopo loenele 
nda litanga lia Benyamina. L'imo balo ba Yosefa iyo 
losaala bisinda yau, lotolesa punda yau iyo lpinywa nda 
eliya ya bokenge. La Zuda la bitungani yande iyo loya 
nda ndako ya Yosefa, iyo lokwa se boso wande. 

La Yosefa loonga mbo, Loni loaso-lo lokeliki ino, 
otilue mbo boto kwa imi akokolo ndokotela ino. La Zuda 
loonga lande, inde mbo, Iso totoonga nde moni, bokota 

wa 'mi? iso totokambesa nde ac moni? Iso totikokoli 
ndoangana mbo toti la wiya. Mungu asocncse litwanelo 
lia bekowa yae: tene toyali nde bekowa ya bokota wa 'mi, 
iso, la inde oy'asoencle la kopo nda besamba yande. 




YENELO VA KOPO NDA LITANGA LIA 13EMYAMINA 

La Yosefa loonga mbo, Mungu lomacha mbo ikeleke 
ongoma: inde oyasocnelc la kopo nda bcsamba yande, 
inde atoyala bokowa wa imi: kongo ko ino sekwaka la 
liiatemi ende Sani>o wanu. 

L'imo Zuda losushana tina, indc loonga mbo, Bokota 
wa 'mi, machaka imi mbo yongeke lae sinyo nda batoi, 
osomeke lisomi ende bokowa wae eoka ole kwa Falo. 
Ofeliki iso mbo, Ole la Sango? ango ko la bolo? La iso 
loonga la bokota wa 'mi iso mbo, Tole la Sango, boto wa 
ngwi, la wana wa mbile yande ya ngwi, wainenge: bolo 
wande awaka, la inde angene wa solo emwito ya nyahgo, 
ayali ko inde angene: la Sango atosama inde. ;:Lae 
oongiki mbo, Eshaka inde ende imi, mbo itichek'inde la 
baiso ba imi. La SanTO atilembe, kon^o ko mbisa 
atomiki inde, inde loonga lasu mbo, Osolua mbo, Wali-yo 
wa imi asootela imi bana bambale: la omoi losokwa ende 
imi, la imi mbo, Fufo asosalakomo la nyama ebe, la ikaeni 
inde mbisa: a mbo otosokola wana 'yo ende imi, itowa nde 
l'ikenene. La kwani kwani atoya imi ende bokowa wae 
ako Sango wa 'mi, la wana 'yo atiyali lasu, eoka mbo 
botema wande bosowatcma batibati la botema wa wana 
'yo, etoyala mbo atocne incle mbo wana 'yo atiinywe lasu, 
atowa ndowa. Eoka yau machaka mbo iyaleke bokowa 
wa bokota wa imi ncla elela ya wana 'yo, la machaka mbo 
wana 'yo akendcke la balo bande ende Sango: eoka ya 
mbo itoke nde moni ende Sango wa 'mi, la wana 'yo atike 
lasu? mbo itaene ngandi e bitoya ende Sango wa'mi. 

La Yoscfa loonga mbo, Sokwaka bato batotina oso wa 
imi. Kongo ko 'oto ango omoi angoyala tina lande la 
Yosefa indc lolembeles'inde ende balo bande. Inde lolela 
la limiki lifi. Ba-Ejipeto iyo looka, la bofindi wa Falo. 

Yoscfa lokambcsa balo bancle inde mbo, Imi yende 
Yoscfa, Sango wa 'mi akoyali omau? L'imo balo bande 
angokokolo nclomutola inde, eoka bwaka liena. Yosefa 

lokambesa balo bande inde mbo, Yauku tina la 'mi. Iyo 
loya tina. 

Yosefa loonga lau inde mbo, Osiyameke la 'mi, eoka 
watambesaka imi nda Ejipeto: Mungu nd'atomaka imi 




LIINYWI LIA BALO ENDE YOSEFA 

ndouwesa bato ba londo. Lisasaya kendek ae ende Fafa, 
kambesaka inde mbo, Aongi wana wae ako Yosefa 
ongoma: Mungu asele imi Bokota wa yese ya Ejipeto 
etotina? yauku ende imi bumweke. La okatamba Fafa 

la lilitesi la bofeko wa imi ototina nda yese ya Ejipeto: la 
ya atotina yene ino. 

Inde lokakuamela Benyamina, inde lolela; Benyamina 
losela inde. Inde lokakuamela balo bande batotina: la 
mbisa ya amau balo bande iyo loongana lande. 



LOTAKI LWA 30 

ENDE LOASO LWA EYEELO YA YAKOBO 
ENDE YOSEFA NDA EJIPETO. 

La balo ba Yosefa iyo losokwa nda Ejipeto, iyo loiya 
nda yese ya Kanana ende Yakobo sango wau. Iyo 
lotela inde mboli, iyo loonga mbo, Yosefa akawi, ale 
ngene wa yese etotina ya Ejipeto. Botema wande 
lofinikwana, eoka atiakuliaka. Iyo lokangesa inde njaso 
bit<ttj$a ya Yosefa, eyaongak'inde : kongo ko eneke inde 
ndako ya mbolo etolutaka, yatomaka Yosefa ndotola inde, 
botema wa Yakobo sango wau, wau lwa se. 

Yisalaeli inde loonga mbo, Ongoma, Yosefa wana 
wa 'mi akawi: itoke ndoke ndokene, oso itawa. Inde 
lotoma Zuda oso wande ende Yosefa. Yosefa lokenja 
elutelo ya punda yande, inde loke ndotowana la Yakobo, 
Sango wande nda Gosheni: inde loenene lande: inde 
lokakuamel'inde, inde lolela fine. Yisalaeli lokambesa 

Yosefa mbo, La kwani kwani itowa, iyi ngo koyene 
wombo wae, eoka okawi. 

La Yosefa loke incte lokambesa Falo, inde mbo, Sango 
wa 'mi, la balo ba 'mi, la bikuke bia nyama yau, la 




EYELO YA YOSEFA LA YAKQRO ENDE FALO 

bitotina e biyali lau, basoya, bale nda yese ya Gosheni. 
La Yosefa inde lokese sango wande ende Falo, la Falo 
loonga lande bolau. 
La Yosefa Iwa bato boomwi nda atiteni va balo bande, 

inde loke la iyo ende Fato. Falo loonga lau inde mbo, 
L'ini likua e litokelmo? Iyo lomutola inde iyo mbo, 
Bekowa yae bele betingani ya bekoko, iso la basango 
basu. Tosoya ndoyala nda yese-ye eoka londo losofecha 
yese yasu, machaka mbo toyaleke nda yese ya Gosheni. 
La Falo loimela, inde loonga lau bolau, inde lokela iyo 
bolau loaso lwa Yosefa. 

La Yisalaeli loyala nda yese ya Ejipeto nda botungu 
wa Gosheni : iyo loyala la biyengo wike atiteni yau la iyo 
loota lioti wike. La Yakobo angowa liyeli, inde loyala 
nda yese ya Ejipeto yenga ya poto 17: inde loingala 
yenga ya poto kama liu la kama inei la bosambali. 



LOTAKI LWA. 31 

ENDE NJASO YA LIYALI LIA BEKOWA 
NDA EJIPETO. 

Lise lienganaka la Yisalaeli ndowa, inde. lota wana 
wande, ako Yosefa, mbo ayeke end'inde, inde loonga 
lande mbo, KVeya aoleleke imi elami nda baiso bae, 
taka imi tele, seleke osamba wae ose ya yelo ya 'mi, 
kelaka imi bolau la momongo, osheleke imi kito nda 
Ejipeto, kongo ko itoingald se amamwito la basango ba 
imi: la otokusola imi nda Ejipeto, la otota imi nda kito 
ya bau, 

La inde loonga mbo, Itokela kwa aongaka ae la 'mi. 
La Yakobo mbo, Telaka to 'mi tele, la inde lotela inde 
tele. La Yosefa inde lokese bana bambale bande, bako 
Epulaima la Manase ende Yakobo sango wande, mbo 
atalieke iyo bangasa bande. 

La Yakobo inde lota bana bande lioi, inde mbo, 
Songomoko mbo ikangeseke ino njaso-bi e bitoya end'ino 
nda bechu ya liiti. La Yakobo inde loonga la bana bande, 
boto la boto. E bana atolome-ba bale befindi liu la 
embale ya Yisalaeli: la Sango wau inde lotalipik'iyo 
bangasa bande. La inde loima iyo, iude mbo, Itowa 
mbo ikesomoko ende bato ba 'mi: shelaka 'mi kito 
amamwito la eya basango ba 'tni nda lowa e loyali nda 
elanga ya Makepela, loyali oso wa Mamula nda yese ya 
Kanana, e loasumbaka Abalayama la eolo ya losai. 

Mbisa ya losingo loa Yakobo, la mbisa ya e bacho ba 
baleli e balelaka iyo Yakobo, sango wau, bana atolome 
bande iyo lofela Falo mbo bileke lokendo lofi nda yese ya 
Kanana ndokasele rnde nda kito. Falo inde loimela. 

Aeneke balo ba Yosefa mbo Sango wau asosinga iyo 
lotanga mbo, Kongo ko elua 4 Yosefa atawel'iso liya, la 
inde ataoyat'iso befela eoka ya bobe bofi wakelak'iso 
inde. La iyo lotomela wende ende Yosefa, mbo, Sango 
wae aimik'iso boso wa akasingi, inde mbo, Kwani otoong^ 
la Yosefa mbo, Rwani meseleke ndomesele bobe w'itefola 
sha balo bae la njaso ibe yau, eoka bakelakae bobe: 
kwani totosumbolae, meseleke bobe w'itefola sha bekowa 
ya Mungu wa Sango wae. 

La aokaka Yosefa e lioi-li liaongaka iyo end'inde, inde 
lolela Tikenene. La balo bande iyo loke, iyo lokwa balui 

se oso wa wombo wande, la iyo loonga mbo, Tene, iso 
tole bekowa yae. La Yosefa loonga lau mbo, Owangeke, 
eoka ile nda elela ya Mungu. Kongo ko ino wasiyaka 
ndokelela imi bobe, kongo ko Mungu losele wau bolau 
ende imi mbo kwane asoyala louse ndouwesa bato wike 
nda londo. Eoka yau owangeke, itotingana lanu la bana 
banu. La inde loonjonj'iyo, la inde loonga lau la lioi 
lilau. 

La mbisa ya bechu wike Yosefa loonga la balo bande, 
inde mbo, Itowa nde; la Mungu atoya ndoya ende ino 
ndoyakusola ino nda yese-ye, la ototola tokwa twa imi 
omau. 

La bana ba Yisalaeli iyo loulwa wike wike fine la yese 
bisofafana la bato. La mbisa ya feto wike wike ayalaka 
bokota wasi nda Ejipeto: achaluaka Yosefa. Inde loonga 
la bato ba Ejipeto inde mbo, Tene bana ba Yisalaeli 
basolunga iso wike fine, la bofoka la bato wike. Yauku 
tokeleke iyo la weli mbo bataulwa la mbo ayalaka ayaka 
bita iyo lotowana la e biyanaka lasu, la iyo lonana lasu, 
la iyo losokwa nda yese-ye. 

Eoka yau inde losele iyo benyafala mbo bokesek'iyo 
owau la belito ndotoles'iyo. La iyo loswela Falo bekenge 
efi ya eiselo ya bondanda wande, beko Pitoma la Lamesese; 
Kongo ko okeselomoko iyo owau la belito ndotoles'iyo, 
bachawaka, iyo lulwa, iyo lokonda. La e ba Ejipeto iyo 
looka wale eoka ya bana ba Yisalaeli. 

LOTAKI LWA 32 
ENDE LOASO LWA LIOTOMO LIA MOSE. 

La e ba Ejipcto iyo lookesa e bana ba Yisalaeli bemusi 
eoka ya likua lifi liakelaka iyo nda baiti la biliki la nda 
elanga : e bakua batotina bau baaka bawau. 

La bokota Ejipeto inde loonga la e beotesi ya batomali 
ba Yisalaeli, inde mbo, Atokel'ino likua lia mbotesa ende 
batomali ba Yisalaeli, wene wana botolome, ino koola 
inde: kongo ko wene wana botomali, ino kouwesa inde. 
Kongo ko beotesi iyo loanga Mungu, bachatutaka kwa 
aongaka Bokota wa Ejipeto lau, kongo ko iyo louwesa 
bana atolome. 

La Falo inde loima bato batotina bande mbo, E bana 
atolome batotina e bakaoteke, ino kokush'iyo nda liyande, 
la bana atomali batotina ino kouwes'iyo. 

L'amau otolomc la wali wandc, bato ba Lewi, iyo loota 
wana otolome, la eneke wali mbo aaka wana otolome 
olau, inde lois'inde tengai isato. La achakokoloko ndoisa 
inde liasi, inde lokcla indc bateteku kwa bombeya, la inde 
losiya nongo nda bombeya, inde losele wana wande emau : 
inde lokese wau nda eseke ya bangala tina ya liyande. 
La welo wande inde loemala esika mbo ataluanaka e loaso- 
lo lotokelomo end'inde. 

La boseka wa Falo inde losulwa se ndokwa ikuli nda 
liyande : la baseka e batinganaka lande iyo lotangba nda 
ngonge ya liyande: la enekc indc bombeya atiteni ya 
bangala incle lotoma boscka omoi mbo aosekc wau. La 

aliolaka inde wau, inde loene wana, la tene wana lolela. 
La boseka wa bokota Falo inde looka inde ngandi, inde 
loonga mbo, Wana-yo ale wana wa boto omoi wa 
Yisalaeli. 

L'imo welo wande inde loonga la boseka wa Falo inde 
mbo, Ikeke ndokasele ae boto wa Yisalaeli mbo 
atinganeke la e wana-yo? La boseka wa Falo mbo, 
Ongoma kendeke. La inde loke looso nyango wa wana. 
La boseka wa Falo loonga lande inde mbo, Osoka wana- 
yo, tinganelaka imi lande, la itof ae bosombo. La otomali 
inde looso wana inde lotingana lande. La wana lokonda, la 
inde lokese inde ende boseka wa Falo, la inde loyala kwa 
wana wande. La inde lot'inde lina mbo, Mose, litina mbo, 
Eoka isoila inde nda alia. 

La yaaka nda bechu ena akondaka Mose isengi, inde 
losokwa ende bato ba bofindi wande ndokaticha belito 
eyatolesoko iyo. Inde loene oto wa Ejipeto ndokucha 
oto wa bofindi wande. Inde lotaka toe omolo la omolo 
aeneke inde mbo angoene 'mo oto, inde loola oto wa 
Ejipeto, inde lolinjaka bolio nda nyele. 

Asokwaka inde lise liasi tene bato bambale ba bofindi 
wande iyo lonana, la inde loonga la boto'-yo omoi 
oyakelaka bobe, inde mbo, Monito osooma boto wae? 
Inde mbo, Ndai yasokela ae bokota la bokomi end'iso? 
otolembe nde ndoyola imi kwa oliki ae boto wa Ejipeto? 
la Mose loanga, inde loonga mbo, Fufo loaso-lo losoluomo. 

Okaka Falo loaso-lo asiyaka wola Mose. Kongo ko 
Mose lokwa otili nda wombo wa Falo, inde loyala nda 
yese ya Midiana, inde loyala se tina ya liyondo lia botima 
wa balia ose ya nyele, 

LOTAKI LWA. 33 

ENDE LOASO LWA LIOI LIATELAKA 
MUNGU MOSE. 

L'amau Mose lotingana la nyama ya Yitelo, sango wa 
wali wande, kanga ya Micliana: la inde lokese nyama nda 
botungu wa mbisa wa liombele, inde lowiya nda longo 
lwa Mungu loko Olebe. La bokitomo wa Mungu inde 
loya end'inde nda wambi wa bosa atiteni y'isasandu: la 
inde loticha la tene isasandu sisofia kongo ko sitiseke. 

La Mose loonga mbo, Itoinywa ano ndokaticha moni 
isasandu sitiseke. Eneke Mungu mbo asoinywa 
ndokaticha, Mungu loonga lancle nda atiteni y'isasandu 
inde mbo, Mose, Mose. La Mose loaula inde mbo, 
Imiyo. La inde loonga lande inde mbo, Osishaneke 
eyamaya: omoloko tokwaka nda batindi eoka elela-ye 
yemali ae ele elela etanu. L'amau indc mbo, Imi Mungu 
wa Sango wae, Mungu wa Abalayama, Mungu wa Yisaka, 
Mungu wa Yakobo. 

La Mose inde lolinja wombo wande eoka asoanga 
ndoticha Mungu. La Mungu loonga lancle mbo, Isoticha 
ndoticha belito e betolesu bato ba imi nda Ejipeto, la 
isooka liamami la bileli yau eoka ya benyafala bewau: la 
kwani isolua ngandi yau wiki, la isosulwa se ndoonokolo 
iyp nda besamba ya eba Ejipeto, la ndokese iyo nda yese 
ena nda yese elau, yese efi, yese etonyenge la baele la bie. 

F2 

Eoka yau, yauku, itotoma ae ende Falo mbo woseke bato 
ba imi, bana ba Yisalaeli nda Ejipeto. 

La Mose loonga la Mungu inde mbo, Imi ikeke ende 
Falo, la imi yoseke bana ba Yisalaeli nda Ejipeto? La 
Mungu mbo, Ongoma, itoyala nde ndoyala lae: la eye 
etoyala ndembe ende ae, mbo isotoma ae, atosila ae ndooso 
bato ba Yisalaeli nda Ejipeto, otosemola Mungu nda e 
longo-lo. 

La Mose mbo, Tene akayeke imi ende banabaYisalaeli, 
la akaongeke imi lau mbo, Mumni wa basango banu 

O O O 

asotoma imi end'inu, la atoonga iyo mbo, Lina liande liko 
ndai? loni loaso lokaongeke imi lau. 

La Mungu loonga la Mose, inde mbo, Iyali kwane 
ayali imi. La Mungu loonga mbo, Kwane otoonga la 
bana ba Yisalaele ko ongoma, mbo, IYALI asotoma 
imi end'inu. Kendeke songomoko la batowange ba bana 
ba Yisalaeli, kangesaka iyo. La Mungu loonga la Mose 
liasi inde mbo, Kwani otoonga la bana ba Yisalaeli mbo, 
Yawe, Mungu wa Abalayama, la Mungu wa Yisaka, la 
Mungu wa Yakobo asotoma imi end'ino. Yawe liende 
lina lia Imi laya laya; la lina-li liende kwa lienesi ko nda 
feto bitotina. 

La Mose lomutola Mungu mbo, Kongo ko baitoimela 
imi, ango ko ndooka baoi e bakaongeke imi lau: eoka 
batoonga mbo, Bokota akayi cnd'ae. La Mungu loonga 
lande inde mbo, Eni yeka eyali nda bosamba wae? La 
inde mbo, Itumbe. La Mungu mbo, Kushaka shau nda 
nyele. La Mose lokusha shau la shau lokinjwa njo la 
la Mose lokwa otili nda oso wa yau. La Mungu loonga 
la indc Mose mbo, Nanolaka bosamba wae undaka yau 

nda bokali. Inde lonanola bosamba wande, inde lounda 
yau nda bosamba la yau lokinjwa itumbe nda bosamba 
wande. 




— . _-. 



ITUMUI SH\ MObE SHAU LOKINJWA NJO 

La Mungu loonga lande liasi -mbisa yau, inde mbo, 
Seleke bosamba wae ncia bokuku. Inde losele wau nda 
bokuku, la asukolaka indc wau nda bokuku, tene bosamba 
wande waalaka la fala, ki lokumba lwa bosamba 
loamwakana. La Mungu mbo. Seleke bosamba wae liasi 

nda bokuku wae. La inde losele wau nda bokuku wande 
liasi, la omoloko inde bosamba wande wau lokikwa liasi 
kwa lokumba loande lwa oso. La atooka ae, a mbo 
batiimeli baoi bakaongeke ae lau, la batioke baoi ba 
ndembe ya oso, l'imo batobka baoi ba ndembe ya mbisa. 

La Mose loonga la Mungu, inde mbo, BOKOTA iti la 
lioi lilau ndonangola la bato basi ango ko oso ango ko 
mbisa e bitoonga ae la imi bokowa wae: kongo ko ile la 
likekuma la tosichee. La Mungu loonga lande mbo, 
Ndai 'y'asokela bonoko wa boto? ndai 'y'asokela boto 
weuma, la boto wa booku, la e bachwene, la e ba etuku? 
Ati 'mi, Bokota? Eoka yau kendeke la itoyala la bonoko 
wae, la itoekesa ae bitotina e bitoonga ae. La inde mbo, 
Bokota tomaka to boto oy'atotoma ae ende imi. 

La Mungu losoma la Mose lisomi lifi fine, inde loonga 
mbo, Alana, boto wa Lewi, ati bolo wae? Isolua mbo ale 
la lioi lilau, la tene atoya oy'atowana lae, la akeneke inde 
ae atooka lomalo nda botema wande. La otokambesa 
inde baoi nda bonoko wande la itoyala la bonoko wae la 
bonoko wande, la otokambesa inde bitotina e bitoonga 
ino. , La atoundela ae ikoma ende bato, la atoyala 
end'ae kwa bonoko, la otoyola end'inde kwa Mungu. 

LOTAKI LWA 34 

ENDE NJASO YA TOKESA CHWAKELAKA 

MUNGU EOKA MBO FALO ACHALEMBEKE 

NDOLUA MUNGU. 

La Mose la Alana iyo loke, iyo losongomese batowange 
batotina ba bofinde wa Yisalaeli. La Alana loonga lau 
baoi e batotina baongaka Mungu la Mose, la inde lokela 
ndembe boso wa baiso ba bato. La bato bimelaka, la 
okaka iyo mbo Bokota asoyela bofinde wa Yisalaeli, la 
mbo asoticha belito e bitolesomo iyo, iyo lotulama se 
ndolinja baiso la ndosemola. 

La mbisa ya amau Mose la Alana iyo loke, iyo 
lokan^esa Falo, kwani Bokota Munooi wa Yisalaeli 

o o 

atoonga mbo, Sokwesaka bato ba imi mbo bakeleke imi 
elambo nda liombele. La Falo lomutola mbo, Bokota 
ende ndai mbo ikulyeke lioi liande mbo isokoleke 
Yisalaeli? La iyo mbo, Mungu wa eba Ebele asotowana 
lasu: sokolaka nde ndosokola iso mbo toeke lokendo-lo 
ndoengana bechu isato nda liombele, ndosemola Bokota 
Mungu wasu : mbo atakela kambo end'iso, ango ko mbo 
ataoyol'isu la bangongono. La Bokota wa Ejipeto inde 
loonga mbo, Ino Mose la Alana otosokola bato nda bakua 
bau monito? kendek'ai nda belito yanu. 

La Falo mbo, Tene kwani bato ba yese bale wike, la 
bumweseke iyo nda nda belito yau. La Falo nda lise lina 
inde loima benyafala bewau ya bato, la basilikani bau mbo, 

Ofeke bato wizi wa bangala liasi ndokela biliki, kwa oso: 
batoke ndokasonja yau iyo angene. La okikoleke loketi 
lwa biliki loakelaka iyo boso: okikoleke ango *sinyu, eoka 
bale la belelemu, la eoka yau batolela ndoonga mbo, 
Sokolaka iso ndosemola Bokota Mungu wasu. Faka 
batolome loketi lwa likua ndolonga lwa oso mbo bakeleke 
loau. 

La benyafala bewau iyo lofa basilikani liengo, la 
basilikani batiakokoloko ndosilesa loketi e lofomoko bato 
ende benyafala. L'imo basilikani basokuchomo, la 
benyafala bewau iyo lofela iyo mbo, Monito oitosila loketi 
ndokela biliki lelengo la louse kwa oso? La atomaka 
basilikani wende ndoonga la bokota. 

Falo atiokaka: l'imo basilikani ba bato ba Yisalaeli iyo 
loene mbo baalaka la loaso lobe : la iyo lotowana la Mose 
la Alana, asokwaka iyo ende Falo, iyo loonga mbo, 
Bokota Mungu koticha ino la ndokomia loaso-lo eoka 
asokikola botema wa Falo mbo atefoleke iso, la mbo 
bekowa yande batefoleke iso ndofiyo bangongono nda 
besamba mbo baoleke iso. 

La Mose loinywa ende Mungu, inde loonga mbo, Loni 
loaso losokela ae bobe fine ende bato-ba? Monito osotoma 
imi nyongo ayeke imi ende Falo ndoonga lande nda lina 
liae asokela bato-ba bobe fine: lae okauwesi bato-ba 
ango sinyu. 

L'imo Mungu loonga la Mose, inde mbo, L'ano otoene 
loaso lotokela imi ende Falo, eoka atosokola iyo la 
bosamba wa 'ofoka la atosaya iyo la bosamba wa 'ofoka 
nda yese yande. La Mungu loonga la Mose mbo, 
Tene isokela ae kwa Mungu ende Falo la Alana etungani 

yae kwa botondoli wae. La itokikola botema wa Falo 
bowau la ifenya, ndoulesa ndembe la tokesa chwa imi 
nda yese ya Ejipeto. 

La Mose la Alana iyo loke ende Falo la bake wike, la 
mbile emwito emwito Mungu lof'iyo bofoka ndokela 
tokesa end'inde: kongo mbisa ya mbile emwito emwito 
botema wande bosokinjwa bowau la ifenya, la atialembeke 
ndosokola iyo. 

La Mungu loonga la Mose la Alana inde mbo, 
Akaongeke Falo end'ino mbo, Tambaka to imi tokesa 
toanu, l'imo otoonga la Alana mbo, Undaka itumbe shae, 
omaka la 'se, la shau sitokinjwa njo. 

La Mose la Alana loke ende Falo, iyo lokela ongoma 
kwa aongaka Mungu end'iyo. L'imo Falo inde lota bato 
ba wele la bakanga ba Ejipeto lioi: l'imo iyo lokela ko 
ongoma nda batolc bau. Iyo looma la 'se boto la boto 
totumbe chwau, chwau lokinjwa njo: kongo ko itumbe sha 
Alana shau losilesa ndola totumbe tototina chwasi. La 
botema wa Falo lokwelo owau wa ifenya: achakuliak'iyo 
kwa aongaka Mungu. 

La Mungu loonga la Mose mbo, Botema wa Falo 
lokwele owau wa ifenya, Tene atoke nda liyande, ae 
koemala nda ngonge ndotowana lande la itumbe 
esisokinjwa njo, shau sitoyala ncla bosamba. Lae otoonga 
lande mbo, Bokota Mungu wa ba Ebele asotoma imi 
end 'ae mbo iyungeke mbo, Sokolaka bato ba imi mbo 
baombakeleleke imi likua nda liombele, la tene-ngo 
okakuli boso. Ko ane Mungu atoonga mbo, Nd'ena 
etolua ae mbo iyali Bokota. Tene-ngo itooma balia ba 
liyande la itumbe esisounda imi nda bosamba, la bau 

batokikolomo bakila. La swi e bisoyala nda bau 
bitosinga, la liyande litokungwa liti : la ba Ejipeto batotina 
batooka bobe ndomwa balia ba liyande. 

La Mose la Alana iyo lokela ongoma, iyo loila itumbe 
likolo iyo looma nda balia ba liyande boso wa baiso ba 
Falo, la baiso ba bekowa yande, la balia batotina ba 
liyande lokikolomo bakila. La swi e biyaka nda liyande 
losinga: la liyande lokungwa liti, la ba Ejipeto 
batiakokoloko ndomwa balia ba liyande : la bakila bayalaka 
nda yese etotina ya Ejipeto. La bakanga ba Ejipeto iyo 
lokela ko ongoma nda batoli bau. 

La botema wa Falo lokwelo bowau wa ifenya, 
atiakuliaka iyo. La Falo loinywa nda ndako yande. La 
ba Ejipeto losha ndoku nda faki itotina ya liyande mbo 
baoseke balia bomwa, eoka batiakokoloko ndomwa balia 
ba liyande. Balia bayalaka bechu bosambali kwa bakila 
nda ndembe-ye. 

L'imo Mungu loonga la Mose mbo, Kendeke ende Falo 
ongaka lande mbo, Ko ane Mungu atoonga, Sokolaka 
bato ba imi mbo baombakeleleke imi likua. Ae ofekeke 
ndosokola iyo, tene-ngo itosele betungu betotina la batoke : 
la liyande litoulwa la batoke : la batolila ndoke nda ndako 
yae, nda tindu la kuku, la nda tangi, la nda ndako ya 
bekowa yae, la ende bato bae, ko la bakutu, ko la 
kwokwolo, ko la bembele ya beila: la batoke batoya 
end'ae la ende bato bae la ende bekowa yae. 

La Mungu loonga la Mose mbo, Ongaka la Alana mbo, 
Nanolaka bosamba wae e boundi itumbe o likolo lia 
bayande la betima la basaka: la keseke batoke nda yese 
ya Ejpieto. La Alana lokela ongoma. L'imo bakanga 

lokela ongoma la batole bau, iyo lokese batoke nda yese 
ya Ejipeto. 

La Falo lota Mose la Alana lioi inde mbo, Sombolelaka 
to imi Mungu mbo asokoleke batoke ende imi la ende 
bato ba imi, Timo itosokola bato mbo baombakeleleke 
Mungu likua. La Mose loonga la Falo inde mbo, Eni 
mbile etosombolela imi lae, la bato bae, la bekowa yae 
mbo batoke bafechomoko, la mbo bayaleke nda liyande 
angene? La inde mbo, Ko lelengo. L'imo Mose lomutola 
mbo, Loyaleke kwa aongeke ae mbo olueke mbo angoene 
'mo wasi kwa bofono wa Bokota M,ungu. La batoke 
batosekwa end'ae, la nda ndako la ende bekowa la 
ende bato bae : batotikala nda liyande angene. 

La Mose la Alana iyo losekwa ende Falo: la Mose 
loamamela Mungu eokaya batoke e baesaka inde ende 
Falo. La Mungu lokela kwa lioi lia Mose, la batoke bau 
losinga nda ndako, la nda boyali la nda bilanga. Iyo 
losonja bau la yese lokungwa liti. 

Eneke Falo mbo bau losekwa. inde losele botema wande 
bowau wa ifenya, atiakuliak'iyo kwa aongaka Mungu. 

L'imo Mungu loonga la Mose inde mbo, Kangesaka 
Alana mbo, Nanolaka itumbe shae, omaka fututi ya nyele 
ya yese ya Ejipeto. Ongoma sili loyala nda kumba ya 
bato la nyama. 

Mbisa ya yau Mungu lotoma wike wike wa bakuku nda 
ndako ya Falo, la nda ndako ya bato bande batotina 
sakolo ko nda ndako ya bato ba Yisalaeli angoene 'mo 
bakuku. L'imo Falo lotikela lisaka liasi mbo atosokola 
bato : ' kongo ko asokwaka bakuku inde losele botema 
wande la bowau wa ifenya liasi. L'imo Mungu looma 

nyama bitotina ya yese ya Ejipeto, e yaalaka nda bilanga 
biau lowa. L'imo Mungu loonga la Mose mbo, Osoko 
yuta ya bosa, miamiaka yau o likolo boso wa w r ombo wa 
Falo. La Mose lokela ongoma ndoemala boso wa Falo, 
la yau lokinjwa bitukumatukuma la bitukumatukuma 
losekwa chw T ila nda kumba ya bato la nyama. 

Kongo ko Falo losele botema wande la bowau wa 
ifenya liasi atialembeke ndosokola bato. 

L'imo eoka ya Ekela ya Mungu Mose lonanola bosamba 
wande likolo la Mungu lotoma bilundi la basasi ba use, la 
liangangi lia tokalikali twau lokwaka mangu nda nyelc: la 
Mungu lotonese basasi nda yese ya Ejipeto, la liangangi 
lia tokalikali atiteni ya yau wike wike ibe fine, la yau loola 
bitotina biyalaka nda bilanga, ko boto ko nyama, la 
batieneke ongoma nda bia bitotina nda yese ya Ejipeto 
ko nda mbile e yaalaka iyo bato bafi nda yese yau. 

L'imo Falo lotoma, lota Mose la Alana lioi, indc loonga 
lau mbo, Isotwanelo mbile-ye: Bokota Mungu ende 
wenorani, la imi la bato ba imi tole la 'obe. La Mungai 

o ' o 

lokela inde booto wasi: kongo ko Falo losele botema 
wande bowau wa ifenya liasi, la atialembeke ndosokola 
bato. 

L'imo Mungu lotoma kwalala nda fangi itotina ya 
Ejipeto, wike wike ibe fine: yau lotuma o likolo lia nyele 
itotina, eoka yau lilima lialaka nda yese, la yau lola 
tosasandu tototina toa yese la tuma toa tosundu e 
chwatikalaka la basasi : la bichatikalaka ango lokasa ango 
lomwito nda tosandu tototina, ango ko nda tosasandu nda 
bilanga ango ko nda bitotina ya yese ya Ejipeto. 

Eoka mbo Falo losele botema wande bowau wa ifenya 

liasi, Mungu lotela Mose ekela, la inde lonanola bosamba 
wande o likolo: la yaaka lilima lia likama nda yese ya 
Ejipeto la bechu besato. Bachaeneneke, bachasokwaka 
ango oto omoi nda bilela yau ndokende la bechu besato : 
kongo bana ba Yisalaeli loyala la lowa nda ndako yau. 

La mbisa ya tokesa-to Falo achasokolaka bato: eoka 
yau Mungu lokangesa Mose loaso lwa ikesa simoi e 
sitokela inde ende Falo la tato bande batotina mbo 
asisheke iyo. 



LOTAKI LWA 35 

ENDE LOASO LWA LIETETI LIA BOKITOMO 
WA LIOLI: LA LILAMBO LIOETA. 

La Mungu loonga la Mose mbo, Isotikala ndokela 
ikesa simoi ende Falo la nda Ejipeto, la mbisa ya amau 
atosukola ino omau. La Mungu lofa bato ba Yisalaeli 
elami nda baiso ba bato ba Ejipeto. La Mose aaka boto 
ofi ofi nda yese ya Ejipeto, nda baiso ba bekowa ya Falo, 
la nda baiso ba bato. 

La Mose loonga mbo, Ane aongaka Mungu — Tina ya 
esoko ichweteta nda yese ya Ejipeto la e batotina 
baotomoko oso batosinga, ko la oyo aotomoko la Falo, 
Bokota, ko la oyo aotomoko la otomali wa bokowa 
oyayalaka nda ndako ikeke, ko la nyama bitotina 
eyaotomoko oso. La lichwamama liamami lifi nda yese 

ya Ejipeto, la ongoma lichayalaka boso, la liitoyala 
ongoma liasi. 

La Mungu loonga la Mose mbo, Kangesaka etanda ya 
bato batotina ba Yisalaeli mbo, Nda lise lia liu lia songe- 
ye batooso efembeli ya bokoko omwito, oto omwito 
bokoko omwito ndoengana befindi yau, bokoko omwito 
la ndako emwito. Ango bofindi bochiengani la bokoko, 
botokaomo la bayalani lande kwa loketi lwa bato. La 
efembeli ya bokoko ey'eti la kwaka. La otokomonya 
yau ko nda lise lia liu la inei lia songe, l'imo etanda ya 
bato batotina ba Yisalaeli batoola yau nda likolose. La 
batooso bakila, la batomiamiaka nda yongo imbale ya 
beme, la nda likolo lia beme ya ndako. La batola binju 
nda bocho bona, batumbu ba osa. .La batola yau ko la 
bisinda bisushakomo nda teta yau, la tokwaka nda batindi 
bau la itumbi nda bosamba wau : la batola mangu mangu 
eoka mbo yende lieteti lia Bokota. 

La bakila batoyala kwa ndembe ende ino nda ndako e 
biyali irio: la akeneke imi bakila itoeta ino, la ngwo 
biitoyala end'ino ndoola ino, atooma Imi yese ya Ejipeto. 
La lise-li litoyala end'ino kwa lienese la otokomonya liau 
kwa lilambo ende Bokota nda feto yanu itotina: 
otokomonya yau kwa lilambo lia ndembe laya laya. 

L'imo Mose lota batowange ba Yisalaeli batotina lioi, 
inde loonga lau mbo, Lukaka, osoko efembeli ya bokoko 
ko nda befindi yanu, olaka lioeta. La otoso liombo lia 
kasa ya batoko, otolufia nda bakila e bayali nda lofefe, 
la otomiamiaka nda yongo imbale la nda o likolo lia beme 
la bakila e bayali nda lofefe : weteke nda bome ango oto 
omwito sakolo ko la nongo nongo. Eoka mbo Bokota 

Mungu atoeta nda yese ndosingesa e ba Ejipeto, la eneke 
inde bakila nda likolo lia bome la nda biongo yau, Mungu 
atoleka bome wa ndako ena la atomacha nde lioli mbo 
achaoteke nda ndako yanu ndooma ino. La otokomonya 
yeka-ye kwa ndembe ende ae la ende bana bae laya laya. 
La etoyala mbo akiyeke ino nda yese e yetofa Mungu ino, 
kwa atikelaka ina lisaka, l'imo otoundesa ekela-ye. La 
etoyala mbo aongaka bana banu end'ino mbo, Lini litina 
lia ekela-ye? l'imo otomutola mbo, Yende ndembe yoeta 
ya Bokota aetak'inde ndako ya bana ba Yisalaeli nda 
Ejipeto. 

La bato batotina iyo lotulama'se. 

Ayaka ngo nda esoko Bokota Mungu looma batotina 
e ba lioti lia oso nda.yese ya Ejipeto ko la oyo aotomoko 
la Falo bokota : ko la oyo aotomoko la boto akandomoko 
nda ndako ya bonyololo : ko la nyama bitotina ey'aotomoko 
oso. 

La Falo loemala la ocho, inde la bekowa yande la 
ba Ejipeto batotina: la liaka liamami lifi lifi nda Ejipeto: 
nyongo echatikalaka ndako ango emoi olo etiwe oto. 

La Falo lota Mose la Alana lioi nda ocho, inde loonga 
mbo, Ino emalaka ai, sekwaka ende bato ba imi, ino la 
bana ba Yisalaeli, kendek'ai ndokianela BOKOTA ani 
aong^ka inde end'ino. Osoko bikuke ya nyama yanu 
bitotina ane aongaka ino, la sekwak'ai kanga ino okesaka 
imi limengo. La e ba Ejipeto iyo lokilia iyo, mbo 
bakusoleke iyo nda yese la mangu : eoka iyo loonga mbo 
Iso batotina totawa. 

L'imo bana ba Yisalaeli iyo loila lokendo nda Lamesese 
ko nda Sukota, elua batoolome elefu mia liambe, la 

bainenge batiatangomoko. La etanda ya bato basi 
bachaka ba Yisalaeli iyo loke amamwito lau : la bikuke ya 
nyama wike wike fine. La bana ba Yisalaeli iyo loyala'se 
tina la ngonge ya alia la bokwa. 

La Falo losele botema wande owau wa ifenya, 
inde loenga ba Yisalaeli mbisa ko la punda la bilutelo 
ya punda. La aeke Falo tina, bana ba Yisalaeli iyo 
loila baiso bau likolo, la tene ba Ejipeto iyo loenga 
iyo mbisa. La iyo loonga la Mose mbo, Nyongo nda 
Ejipeto etiyeke la sai ososokola iso mbo tosingeke nda 
liombele? osokeles'iso ane moni, ndokusola iso nda 
Ejipeto? 

La Mose loonga mbo, Owangeke, emalaka tau mbo 
weneke liuwesi lia BOKOTA litoenesomo ende ino louse, 
eoka ba Ejipeto e bakeneke ino louse citoene iyo liasi ko 
laya laya. BOKOTA atonanela ino lau, la ino otoyala 
tau. 



LOTAKI LWA 36 

ENDE NJASO YA BOELE WA MOSE LA 
LOKENDO LWA BOCHAMBELA NDA LIOMBELE. 

La Mungu loonga la Mose inde mbo, Osoamamela imi 
monito? ongaka la bana ba Yisalaeli mbo bakendeke fii: 
kongo ko ilaka itumbe shae likolo, nanolaka osamba wae 
o likolo lia balia, senyeneseke bau: l'imo bana ba Yisalaeli 
batotangba nda nyele yomi atiteni ya alia : Timo ba Ejipeto 

batolua mbo Imi yende Ngene. Eneseke bofoka wa Imi 
. ende Falo la bato bancle, la bilutelo ya punda yande la 
balambi ba yau, 




KUNDEL0 YA FALO LA BATO BANDE 

La Bokitomo wa Mungu akendeke inde oso wa kumbo 
ya ba Yisalaeli, inde losekwa boso inde loyala mbisa, la 
lifita liayalaka oso wa boombo wau, liau losekwa, loyala 
mbisa yau. La yaaka atiteni ya kumbo ya ba Ejipeto la 

ba Yisalaeli, yau loyala kwa liumba la lilima end'iyo, 
kongo ko yau loamela e bana ba Yisalaeli nda bocho: 
eoka yau bachakokoloko ndoke- tina lau ko la likolose 
buse yaa. 

La Mose lonanola bosamba wande o likolo lia balia, la 
Ngene lochesa balia likolo choo la lofofo ko la likolose buse 
yaa, inde lokindola balia kwa nyele yome, la balia 
basokaomo. La bana ba Yisalaeli iyo lotangba nda balia 
kwa nda nyele yome. La ba Ejipeto iyo loenga iyo mbisa 
atiteni ya liyande. 

La Ngene lokanja limbilititi lia ba Ejipeto, inde 
losokola yau ngendo ya bilutelo ya punda mbo bakeseke 
yau la owau, eoka yau e ba Ejipeto loonga mbo, Iso 
tokweke otili nda wombo wa ba Yisalaeli, eoka Ngene 
atonanela iso lau. La Mungu loonga la Mose mbo, 
Nanolaka bosamba wae o likolo lia balia, mbo balia 
bacheke liasi likolo lia ba Ejipeto. 

La Mose lonanola bosamba wande, o likolo lia balia la 
balia locha la bofoka wande yenesomoko lanongo. La 
Ngene lolindesa e ba Ejipeto atiteni ya alia, batiauwaka 
boto ango omwito wau. 

Ongoma Mungu auwesaka ba Yisalaeli nda lise lina 
nda besamba ya ba Ejipeto, la ba Yisalaeli loene belio ya 
ba Ejipeto nda ngonge. 

L'imo Mose la bana ba Yisalaeli bachwaka boele bofi 
wa liineli ende Mungu. Mose mbo, 

Itoinela Mungu eoka mbo ale lilongeli, 
Asoukola punda la etingani yau nda alia 

-• Ngene ale Bofoka wa 'mi la Boele 
La asokinjwa Liuwesi lia imi. 

Oyo ale Mungu wa 'mi, itoinel'inde: 

Mungu wa Fafa wa 'mi, itolonges'inde. 

Ngene ale boto wa ita. 

Ngene endc lina liko Ngene. 

Asoukola bilutelo ya Falo lo ekuke yande nda balia, 

La benyafala yande belau basolinda balia batelo, 

Belundu ya alia betolinjak'iyo. 

Iyo lolinda mbi nda balia ba belundu kwa litale. 

E Ngene, bosamba wae wa olome bole la bofoka 

wike, 
Bosamba wae wa olome bosounaka e biyanaka lasu, 
Ko la likama liae lia bofoka otoukola iyo e 

batoyachwa. 
Ae kokusola efango yae iyo kohomba hombe kwa 

bangala e basobeele. 
Balia lolilesomo lokoko la liena lai .toseko twae: 
Fela yeliliki kwa longo: 
Belundu ya balia betokeliki atiteni ya balia: 
E biyanaka iyo longa mbo, 
Itoenga, itosha, itoka besombi, 
Yeme ya imi etotekwomo end'iyo: 
Itounda angongono, bosamba wa imi botoola iyo. 
Ae osofofese iyo la lofofo loae : balia lolinjak'iyo. 
Iyo lolinda kwa yeto nda likama lia balia. 
Ndai ale kwae, Ngene, atiteni ya Mungu ya bofono? 
Ndai ale kwae? Ae osolongela bolau: 
Ae otokela tokesa la bisisho : 
Ae lonanola bosamba wae wa olome 
Nyele bisomele iyo bokekenu. 
Eoka ya booto wae osokese bato e basoendola ae, 

Osokese iyo la bofoka wae nda elela yae etariU. 
Bikuke ya bato bisooka: bisoilikima: 
Lobaba losounda eba ba Pelesete 
Bangene ba Edome lomwala la bowa: 
Bafoka wa Moabc, lonyango losounda iyo: 
Bato batotina ba Kanana basomelana: 
Bowa la lotilo losoya end'iyo 
Ko la bofoka wa bosamba wae batoyala etukumalo 

kwa litale. 
E Ngene ko nda mbile eketeke bato bae, 
Ko nda mbile eketeke bato bae e basoendola ae, 
Otootes'iyo, otosele iyo nda longo lwa botiko wae, 
E Ngene ko elela eyesokela esamba yae, 
Ngene atoyala Bokota laya laya. 
La Miliyama welo wa Alana, osoko ngoma nda bosamba 
wande, la batomali batotina losokwa ndotuta inde la 
ngoma, iyo l'oina isha. 



LOTAKI LWA 37. 

ENDE NJASO YA LOKENDO NDA LIOMBELE. 

Ailaka bana ba Yisalaeli lokerido lwa bechu isato nda 
liombele, batieneke balia. Iyaka iyo nda Mala 
batiakokoloko balia ba Mala eoka bau bayalaka ba ngai: 
ko ongoma lina liau liatomoko Mala. La bato iyo 
lonyaakala ende Mose mbo, Bani balia batomwa iso? La 
inde losombola Mungu la Mungu loenese inde isandu e 
shumbolaka inde nda bau, balia lokinjwa ba liese. 

La iyo loiya nda Elima, omau yaalaka betima liu la 
imbale la batoko liu bosambate, ia iyo teswa kumbo yau 
omau tina ya balia. La ekuke etotina ya bato ba 
Yisalaeli iyo lonyaakala ende Mose la Alana nda liombele. 
La bana ba Yisalaeli loonga lau mbo, Monl tochawaka 
ko la bosamba wa Mungu nda Ejipeto, ayalaka iso tina 
ya batumbe ba yeka la alaka iso batuma wike: eoka 
osoeshela iso nda liombele-li ndosingesa ekuke etotina la 
isiye. 

L'imo Mungu loonga la Mose inde mbo, Itotonese 
batuma se ko nda use end'ino, la bato-ba batokuswa la 
batoina boto la boto ndoengana lise limoi bieka ya lise 
limoi mbo ikoteke iyo elua bataala la iyolia. La akayeke 
lise lia liambe batokana bieka e bitoina iyo: la yau 
bitoyala kwa loketi lwa bechu bembale. 

La Mungu loonga la Mose inde mbo, Isooka banyaakali 
ba bana ba Yisalaeli, ongaka la iyo mbo, Nda mbile ya 
likolose otola nyama, la akayeke mbile ya lanongo 
ochweuma la batuma: la ino kolua mbo, Imi Ngene 
Mungu wanu. 

La ayaka mbile ya likolose bekele biyaka yau bilinjaka 
riyele ya elela ya kumbo: la akayeke nongo bawe 
belinjelaka elela ya kumbo. La asekwaka bawe, tene o 
likolo lia nyele tokekelekekele chwa batuma. La eneke 
bana ba Yisalaeli chwau, iyo loonga mbo, Yende Mana, 
eoka bachaluaka ane aalaka yau, la iyo lochwa liena mbo, 
Eni yeka-ye? La Mose loonga lau, Yende batuma e bafiki 
Mungu ino mbo oleke. La bana ba Yisalaeli e buse 
koya lanongo iyo loina, boto la boto ko mbo lau : la ayaka 
efalala ya lowa chwau losesele. 

EKUSWELO YA BALIA NDA LITALI E LIAMAKA MOSE 

La amau Bokota Mungu alembeke ndokese bana ba 
Yisalaeli lisasaya nda yese ya Kanana, atikaka nde la 
basango bau lisaka mbo atofa iyo. Kongo ko iyo 

lonyaakala, iyo loolia, la iyo losomesa Bokota Mungu 
lisomi. Eoka yau Mungu ataka tele mbo aitokambesa 
oto ango omwito wa e basekwaka nda Ejipeto, nda yese 
ya Kanana, sakolo ko bana bau batosombolelomo lisaka. 
La ongoma bato-ba bilaka lokendo lwa bochambela nda 
liombele ko nda bienga ya poto kama inei. 

La bana ba Yisalaeli iyo loila lokendo ko nda liombele 
lia Sina, iyo lowiya nda Lepidimi, la amau angoene balia 
bomwa bato. Eoka yau bato iyo lowesana la Mose, iyo 
loonga mbo, Faka to iso balia mbo tomweke. La Mose 
loonga lau mbo, Moni osowesana la 'mi? Moni otokota 
Bokota? , 

La bato iyo lowa la yeme ya balia omau, iyo lonyaakala 
ende Mose, iyo loonga mbo, Moni ososokola iso ko nda 
Ejipeto ndosingesa iso la bana basu la nyama yasu eoka 
ya yeme-ye ya balia. 

La Mose inde loamamela Bokota, inde mbo, Iirii 
itokela nde moni? basoya tina mbo baoleke imi la 
lokusho lwa batale. La Mungu loonga la Mose inde mbo, 
Etaka boso wa bato la batowange bamoi ba bato-ba, la 
itumbi e shomak'ae nda liyande osoko nda bosamba. 
Tene itoemala boso wae omau o likolo lia litale nda longo 
loko Olebe : lae otooma litale la balia batokuswa ko ndg, 
liau, mbo bato bamweke. 

La Mose lokela ongoma boso wa baiso ba batowange 
ba bato. La inde lota lina lia elela ena liko Masa, 
litina lia mbo, Elela lia liwesani lia bana ba Yisalaeli : la 
lina liasi liko Meliba, litina lia mbo, Elela ya likoti lia 
bato ende Mungu, ndoonga mbo, Mungu ayali artiamwito 
lasu? ango ko atiyali amamwito lasu? 

LOTAKI LWA 38 
ENDE NJASO YA EKELA YA MUNGU. 

Nda bechu ena etetaka bana ba Yisalaeli nda liombele 
Mungu afaka iyo ekela. Nda tengai ya isato nda mbile 
yasokwaka bana ba Yisalaeli nda Ejipeto, nda lise lina 
iyo loiya nda liombele lia longo loko Sinai. 

La Mungu lotalia Mose nda longo. Mose lolila, 
lotalema likolo lia longo ende Mungu: la Mungu lot'inde 
lioi ko nda longo, inde mbo, Ongaka la bosa'wa Yakobo 
ko ane, la kangesaka bana ba Yisalaeli mbo, Ino osoene 
tomo e bikeleliki imi ba Ejipeto: kwani yilaka ino kwa 
injo echwila bana bande la bafafu: iyesh'ino ende Imi 
kongo. Lano ino bolitesaka ndolitesa lioi lia imi, lanu 
weneke litend lia imi l'imo otoyala kwa yeka eyetolembe 
imi fine, ndolonga bato batotina: eoka biese bitotina bile 
la Ngene ako Imi. La ino otoyala ende Imi kwa bokota 
wa kanga la beyaeli betanu. Baoi-ba balekwa e batoonga 
ae ende bana ba Yisalaeli. 

La Mose loya, inde lotela batowange ba bato, inde 
lokangesa iyo baoi batotina e baongaka Mungu 
ndonangola inde.« La ' e batotina iyo loimela Ia lioi 
limwitoi iyo mbo, Tokelaka kwa aongiki Mungu. 

La Mose loinola baoi ba bato ende Bokota. La Mungu 
loonga la Mose inde mbo, Tene itoya end'ae atiteni ya 
lifita lifi mbo bato baokeke ani aongaka Imi lae, la mbo 
bimeleke. La Mungu mbo, Kendeke ende bato uchaka 
iyo louse la lelengo, mbo basoleke bisinda, labaumbakeleke 
lise lia isato, eoka nda lise lia isato Mungu atosulwa se 
nda lienese lia bato batotina nda longo loko Sinai. 

La yaaka nda lise lia isato lanongonongo ayaka bilundi 
la tobalibali la lifita lifi o likolo lia longo la limiki lia ifonge 
lifi lifi fine : la bato batotina baalaka nda elela ya kumbo, 
iyo loilikima. 

La longo lwa Sinai loaka loswana bosa la bolilia eoka 
ya mbo Mungu asulwakase omau tutee ko la bosa: la 
bolilia wau walilaka kwa bolilia wa bokwa, la longo lototina 
loatukaka. Amamaka limiki lifi lifi lia ifonge Mose loonga 
la Mungu la Mungu lomutola inde. La Mungu losulwa 
se ko nda longo lwa Sinai o likolo ya loau, la Mose lolila 
likolo. La Mungu loonga la Mose mbo, Sulwaka'se, imaka 
bato mbo bataya tina ndoyaticha bokota Muhgu nyongo 
bataoyawa wike. 

La Mungu loonga baoi-ba batotina, inde mbo, 

Imi Bokota Mungu wae yasokolak'ino ko nda yese ya 
Ejipeto ko nda ndako ya bonyololo: 

Oyaleke la Mungu wasi sakolo ko imi angene. 

Okeleleke endae bolendela bokwetomo, ango ko bofono 
wa yeka.ele nda use, ango ko wa yeka ele nda nyele o 
se, ango ko wa yeka ele nda balia ose ya nyele. 
Otulameke se nda biau, okuweke likua lia biau, eoka lmi 
Mungu Bokota wae ile Mungu wa liya: itolesela bana 
bikelo bia njaso ibe ya Sango wau, ko nda feto ya isato 
la feto ya inei ya iyo e batooka imi liya: la lmi itoenese 
booto ende batinda batinda ba iyo e batosama imi la e 
batokokomese bekela bia imi. 

Otinyeke ekano ya lina lia Bokota Mungu wae la 
lolanga, eoka Mungu aitolongesa inde oyatotinya ekano 
ya lina liande la lolanga. 

Enyelaka lise lia yenga ndoyeela liau la bolau. Nda 

bechu liambe kuwaka la kelaka tomo yae bitotina, kongo 
ko lise lia bosanibale lile yenga ya Bokota Mungu wae. 
Oundeke ango lotomo lomoi, ango ko ae, ango ko wana 
wae botolome, ango ko wana wae botomali, ango ko 
bokuwi wae botolome, ango ko bokuwi wae botomali, ango 
ko nyama yae, ango ko wenda wae beyali end'ae, nyongo 
nda bechu liambe Bokota akelaka buse la se etotina, la 
balia, la bitotina e biyali nda yau, inde lwoeuma nda bocho 
wa bosambali : eoka yau Bokota aseleke lise lia yenga la 
boimo, inde lukamesa liau. 

Litesaka Sango wae la Nyango wae, litina lia mbo 
hechu biae koumwa ndayese eyetofa Mungu ae. 
Woleke bato. 
Ochweke nyongo. 
Wiyeke. 

Owanjeleke boyalani lae lolanga. 
Ololeke ndako ya boyalani lae: ololeke wali wa 
boyalani lae, ango ko bokuwi wande wa botolome, ango 
ko bokuwi wande wa botomali, ango ko yeka angomwito 
ya boyalani lae. 

La bato batotina loene bilundi la tobalibali la limiki lifi 
lia ifonge la la longo lotochwa bolilia : eneke bato ongoma 
iyo losusiana mbisa, iyo losiyama esika. La iyo loonga la 
Mose mbo, Ae ongaka lasu, la iso totooka: kongo ko 
omacheke Mungu ndoonga lasu nyongo totawa. 

La Mose loonga la bato mbo, Owangeke, eoka Mungu 
aspya ndokotel'ino, la mbo liwangesi liande liyaleke oso 
wanu mbo otakela bobe. La bato losiyama esika, la 
Mose losusiana tina tina ya lilima e liayalaka Mungu 
omau. , 

LOTAKI LWA 39 

ENDE LOASO LWA KUMBO YA MUNGU 
NDA LIOMBELE. 

La Mungu loonga la Mose mbo, Yauku ende Imi nda 
longo, yalaka omau, la itofae biaki bia litale e biyali kwa 
baonga ba bikela e bitiki Imi, mbo wekeseke ende bato. 
La Mose lolila nda longo, la lifita lisolinja bau. La Mose 
loyala nda longo bechu batinda bambale. 

La Mungu loonga la Mose, inde mbo, Ongaka la bana 
ba Yisalaeli mbo baesheleke imi bosombo wau; ende boto 
la boto oy'atofa imi wau la botema wande angene otoso 
bosombo wa imi. La bakeleleke Imi ndako yukamesomo 
mbo iyaleke amamwito lau omau. Kwa akatambeke imi 
ae, kwa bofono wa ndako yukamesomo, kwa bofono wa 
yeka bitotina yau, kelaka ko ongoma. La batokela Imi 
kwokwolo ya isandu Sitimi. Lae otosele atiteni ya 
kwokwolo lokasa lwa liteno e lotofa imi ae. Lae otokela 
kangala ya booto ya yeto eyetolongela yeto yasi. Lae 
otokela Bakeluba bambale nda yeto-ye nda fangi imbale 
ya kangala ya booto : lae otokela Keluba pmoi nda fangi 
omwito, la Keluba yasi nda fangi yasi ko nda kangala ya 
booto otokela Bakeluba bambale nda fangi imbale ya yau. 

La befono ya Bakeluba betoinyama bafafu bau.o likolo, 
mbo belinjeke kangala ya booto la bafafu bau, la biombo 
biau betingananeke. Lae otosele kangala ya booto o likolo 
lia kwokwolo la atiteni la yau otosele lokasa Iwa liteno 
loafaka imi ae. La amau itotowana lae la tofochwana 

kuko ya bekela bitotina e bitofa Imi bana ba Yisalaeli: 
Imi koyala o likolo lia kangala ya booto atiteni ya 
Bakeluba, e basoyala o likolo lia kwokwolo ya eseelo ya 
liteno. La Mungu lokangesa Mpse mbo akeleke meza la 
fefe, la eundelo yoengana tala bosambali la tosako. 

La loaso liasi, ae otokela kumbo ya Mungu nda liombele 
la belio liu ya bisinda. Lae otokela bolinji omwito wa 
esinda, lae otokacha wau mbo oesheleke atiteni ya wau 
k'wokwolo ya eseelo ya liteno: la bolinji omwito wa esinda 
botoyala end'ino kwa bolelo ndokaana elela ya esongomelo 
la elela yukamesomo. Lae otosele meza lousa lwa bolinji 
omwito wa esinda. La eundelo ya faka tina la yau. Lae 
otokela bokacho wa esinda woengana eotelo ya kumbo. 
Lae otokela efechelo*ya baonga ba isandu sha Sitimi: lae 
otounda Alana etungani yae, la bana atolomi bande nda 
atiteni ya bana ba Yisalaeli, mbo baombakeleke imi nda 
likua lia bakanga, ako Alani la Nadabi, la Abihu, la 
Eleazali, la Itamali, bana atolomi ba Alana. Lae otokela 
bisinda yukamesonio yoata ya Alana, etungani yae, eoka 
ya limengo la bofeko. Lae otokela yeto ya bolinji wa 
bokuku, kwa ndembe ya bokomi, o likolo lia botema, 
akek'inde nda elela ya esongomelo, botoyala kwa lienese 
boso wa Bokota Mungu laya laya. 

Lae ototamba lise la lise mbolo loaso lwa bobe eoka ya 
loimelano: lae ototanesa meza, la akasileke ae loimelano 
lwa meza otowele baita o likolo lia yau mbo wukameseke 
yau. Lae otokela loimelano lwa meza lise la lise ko la 
bakela bosambale lae otukamesa yau, la yau etoyala meza 
ya liukamesi fine : la yeka la yeka eyetowatema la yau 
etukamesomo. 

La biau bile bieka e bitotamba ae o likolo lise la lise 
bifembeli bimbale ya bekoko bikumwi: efembeli emwito 
ototamba lanongo la efembeli yasi ototamba la lokolose. 
Yau bitoyala litambomo ndoola iyo nda bosa ko nda feto 
yanu bitotina nda eotelo ya kumbo ya esongomelo ya 
etanda oso wa Mungu olo etotowana Imi lae ndoonga lae 
omau. La omau itotowana la bana ba Yisalaeli, la kumbo 
etukamesomo eoka ya bofeko wa imi. La itoyala 
amamwito la bana ba Yisalaeli mbo iyaleke Bokota 
Mungu wau. 

La Mungu loonga la Mose mbo, Ongaka liasi la bana 
ba Yisalaeli mbo, fufo otosemola bienga ya Imi, eoka mbo 
yau biyali ndembe atiteni ya Imi lanu ko nda feto itotina 
yanu mbo olueke mbo Imi ile Ngene oyatukamesa ino. 
Eoka yau otosemola Bienga ya Imi, eoka mbo bienga bile 
liukami ende ino, boto la boto oy'atotwanelo yau, fufo 
atowa ndowa: eoka mbo boto la boto oy'atokela likua nda 
yau atosenyesomo nda atiteni la bato bande. Nda bechu 
liambe likua lokelokomo kongo ko nda lichu lia bosambali 
lile lichu lia tau, liukamesomo ende Mungu: boto la boto 
oy'atokela likua nda yau, fufo atowa ndowa. Eoka yau 
bana ba Yisalaeli batosemoa yenga, mbo yalu etoyala kwa 
liteno lia laya laya ko nda feto bitotina yau. Yau yele 
ndembe atiteni ya imi la bana ba Yisalaeli laya laya, eoka 
rribo nda bechu liambe Mungu lokela buse la se, la nda 
lichu lia bosambale inde lweuma, la botema wande lwase. 

BA YISALAELI LOSEMOLA MUNGU YA BEFONO 
BOKWETOMO 

LOTAKI LWA AO 

ENDE NJASO YA YEME YA BA YISALAELI 

NDOSEMOLA MUNGU YA BOFONO 

BOKWETOMO. 

Asilaka Mungu ndochwana la Mose kuko, inde lof'inde 
batale bambale kwa baonga bambale ba liteno, yatomoko 
nde nda isangakala sha Mungu, 

La eneke bato mbo Mose ayali inde la boteko ndosulwa 
se ko nda lbngo, iyo losengomo ende Alana iyo loonga 
lande mbo, Emalaka, kelaka iso Mungu ya befono e 
bikendeke oso wasu, eoka mbo oyotoyo oy'asokolak'iso ko 
nda yese ya Ejipeto, tochalui njaso e biyali end'inde. 

La Alana loonga lau mbo : Sokolaka bifeye ya batoi e 
biyali nda batoi ba batomali banu, la nda batoi ba batolome 
banu? la baseka banu, esaka yau end'imi. La bato 
batotina losokola bifeye e biyali nda botoi bau, iyo loeshela 
Alana yau. La inde loolo yau nda besamba yau., Inde 
losele nda bosa, inde lokela losoko, yau lonyenge, : inde 
lokela yau bofono wa efembeli ya mbolo, inde lokomia la 
itenaki. 

La bato loonga mbo, Ebo bole Mungu ya befono yanu 
Yisalaeli, ewa sokolaka ino ko nda yese ya Ejipeto. La 
eneke Alana wau inde loswa efechelo oso wa yau, 
inde lota liti mbo, Lelengo toleke lilambo lia Ngene. La 
nongo nongo iyo losiswa, iyo lotamba ani bisotumbaka, la 
iyo loeshela batambi ba lionjonji la bato basoyala se 
ndokala la ndokamwa : iyo loemala ndokaina isha. 

La Mungu losoma lisomi fine, inde lokambesa Mose, 
inde mbo asulweke se lisasaya eoka mbo bato basotwanelo 
nda betema yau: la eoka mbo lisomi lia Mungu liaka lifi 
inde loonga mbo afecheke iyo. La Mose loongel'iyo ende 
Mungu, inde lofela inde la bolilia mbo achwek'iyo eoka ya 
mbo bochwiyo akokeke bato ba Ejipeto loaso-lo iyo 
koseke Mungu. La Mungu losikamesa botema nda 
bobe wasiyaka okela inde bato bande. 

La Mose lokikwa, inde losillwa se ko nda longo la 
batale bambale ba liteno e bafaka Mungu inde bau loyala 

nda besamba yande, bau lotomo nda bakuka ambale, bau 
loyala likua lia Mungu, la bau bayalaka lili lia Mungu 
liataka Inde nda bau, 

La yaaka ayaka tina o likolo lia elela ya kumbo inde 
loene bofono wa efembeli ya mbolo la isha: la lisomi lia 
Mose asomaka fine, inde lokusha batale bambale nda 
besamba yande inde loataka bau ose ya longo. Inde 
lounda bofono wa efembeli ya mbolo, inde lofecha yau 
nda bosa, inde lotulunga yau kwa fututi, inde lomyamyaka 
yau likolo lia balia, inde lomwesa bana ba Yisalaeli. 

La Mose loemala nda eotelo ya elela ya kumbo inde 
loonga mbo, Ndai ayali nda fangi ya Bokota? La bana 
batotina ba Lewi iyo losongomo end'inde. La ayaka 
lelengo Mose lokangesa bato mbo, Osotwanelo litwanelo 
lia likama, la kwani itolila likolo ende Ngene elua 
itakokolo ndokomia loimelano loanu end'inu la Mungu. 
La Mose loinywa ende Ngene inde loonga mbo, E bato-ba 
basotwanelo litwanelo lia likama, la basokela end'iyo 
MunSu ya befono ya yeto: kongo ko ae bolembe meseleke 
iyo bobe wau : ae otilembe, itosombola ae mbo ofanjakeke 
imi nda lokasa e loataka ae. 

La Mungu loonga la Mose mbo, Boto la boto 
oy'akatwaneloko la Imi, itofanja lina liande nda lokasa lwa 
Imi. Eoka yau kendeke ano, keseke bato nda elela 
ekangesiki imi ae: tene bekitomo wa Imi achweta ae boso: 
kongo ko nda lise litokunda Imi itokunda la iyo likundo 
eoka ya bobe wau. La Mungu lotomela iyo ngwo end'iyo 
batotina eoka ya bofono wa mbolo wakelaka Alana. 

La Mose losokola kumbo ya ndako ya Mungu inde 
loswa yau lousa lwa elela ya kumbo ya bato, esika ko nda 
elela ya kumbo ya bato ; inde lota yau lina mbo, Kumbo 
ya Mungu ya Esongomelo. 

La yaaka mbo boto la boto oy'atolembe ndoluka Bokota 

inde losekwa ndoke nda kumbo ya Mungu ya Esongomelo 
eyayalaka lousa lwa elela ya kumbo ya bato. 

La yaaka mbo asekwaka Mose nda kumbo ya Mungu 
ya Esongomelo, bato batotina loemala fii, iyo loyala boto 
la boto nda bome wa kumbo yande, iyo loticha Mose ko 
nda eotelo yande nda kumbo ya Mungu. Eoka Mungu 
akangesaka Mose mbo akeseke bato ko nda yese ya 
Kanana, la inde mbo, Itotoma bokitomo wa'mi oso wae, 
eoka iitoyala atiteni yanu nda lokendo loanu eoka ole bato 
ba tendele ya kingu, mbo itaoyafech'inu nda mboka. 

La okaka bato mboli-bi ibe iyo lolela, angoene boto 
ango omoi bowata biyengo ya lilengo. 

La yaaka mbo aotoko Mose nda Kumbo ya Mungu 
likoli lia litumba lia use li'asulwaka'se, liaemalaka ko nda 
bome wa Kumbo ya Mungu, la Mungu loonga la Mose. 
La bato batotina loene mbo likoli lia litumba lia use 
lisoemala nda bome wa Kumbo ya Mungu, la bato 
batotina loemala fii ndoomala, boto la boto nda bome wa 
kumbo yande. 

La Mungu loonga la Mose; iyo bambale bishani yombo 
kwa boto atoonga la wina wande. La Mose loonga la 
Bokota mbo, Itosombol'ae la bolilia mbo weneseke imi 
bofeko wae. La inde lomutola mbo, Ichwetesa boso wae 
bolau bototina wa Imi: la ichwamamel'ae lina lia 
Bokota boso wae: la itofa elami end'inde oy'atolembe imi 
mbo ifeke inde elami: la itotamba booto end'inde 
oyatolembe imi mbo itambekc inde booto: kongo ko 
oitokokolo ndoene boombo wa imi, eoka mbo angoene 
boto wosa'nde'lo'se oy'atoene wombo wa Imi la atoyala. 

La Mungu loonga mbo, Tene yende elela tina ya imi la 

otoemala atiteni ya bokaka wa litale. La etoyala mbo ko 
nda mbile eketeke bofeko wa Imi, itosele ae nda bokaka 
wa batale, la itolinja ae la bosamba wami ko nda mbile 
eketeke Imi. L'imo itosokola bosamba wami, lae 
ototicha bokongo wa'mi: kongo ko wombo wami 
bochenesomo. 

LOTAKI LWA Al 

ENDE LOASO LWA BAONGA BA BATALE 
BAYAI BASI. 

La Bokota loonga la Mose inde mbo, Ataka baonga ba 
batale kwa bofono wa boso, la itota nda batale-ba baoi 
batomoko nda batale ba oso, e baataka ae. Ae ombakelaka 
imi Ianongo, la yauku lanongo nda longo loko Sinai, ae 
angene tambaka to 'mi ae angene o likolo lia longo. La 
angoene boto ango omwito ndolila lae, ango ko boto 
achwenele nda longo lototina ango ko bikuke ya nyama 
biitola bieka oso wa longo. 

La Mose loata baonga bambale ba batale kwa bofono 
wa boso : la Mose losiswa lanongo fi : inde lolila nda longo 
loko Sinai kwa aongaka Bokota Mungu lande, la inde 
looso baonga bambale ba batale nda besamba yande. 

La Bokota losulwa se atiteni ya litumba, inde loemala 
amamwito lande omau, inde lokambesa inde lina lia 
Bokota, liko Ngene; liko Ngene Mungu; liko Ngene wa 

booto ta eniya, liko Ngene wa bolilia la wike wa bolau la 
wewe, ndokela wike wa bato booto, ndomesele batwanelo 
la iyolia, la bobe: fufo aitofa boto likolo oy'asofomo se: 
atoeshela bana bikelo bia njaso ibe ya Sango wau ko nda 
feto ya isato la feto ya inei. 

La Mose loumama ndotulama'se la wombo wande nda 
nyele, inde lok'inde iyomala. 



LOTAKI LWA 42 

ENDE NJASO YA BIKELA WIKE, LA 
LISE LIFI LIA LWIMELANO. 

Mungu lofa Mose bikela wike mbo akambeseke bana 
ba Yisalaeli mboka ya bikela. 

Iyo loswa bekenge liambe nda bilela liambe ya yese, 
bekenge ya bekuki, eoka ya mbo inde oy'asoola boto wasi 
la bosakani akweke otili nda omoi wa wau : Timo botoyo 
oyiyaka nda bokenge wa bokuki achakokoloko ndofomo 
se sakolo ko bokomi asokomia. Inde oy'aengaka inde 
mbo akundeke lande likundo, achakokoleke sakolo ko 
bokomi asokomia. 

Ekela etomo loaso lwa batambi e batambomo eoka ya 
batwanelo. Litambi limwito loaso lwa litwanelo lia 
botutuku. Litambi limwito loaso lwa litwanelo lia oyo 
akeli ya yeno. 

La Mungu loonga la Mose inde mbo, Ongoka la Alana 

bolo wae mbo atiyeke lise la lise nda elela yukamesomo 
atiteni ya bolinji omwito wa esinda boso wa kangala ya 
booto, esoyala o likolo lia kwokwolo ya liteno, mbo atawa. 
Eoka itoenesomo nda litumba boso wa kangala ya booto. 
Kwani Alana atoya nda elela yukamesomo: la efembeli ya 
mbolo ndoengana litambi lia litwanelo, la bolomi wa 
bokoko yoengana litambi e litofechomo. Atowata esinda 
e biukamesomo : la atooso nda etanda ya bana ba Yisalaeli 
bana bambale ba mbuli loaso lwa litambi lia litwanelo, la 
olomi wa bokoko loaso lwa litambi e litofechomo. 

La Alana atotamba efembeli ya mbolo loaso lwa 
litambi lia litwanelo, lile lienganelo liande angene, la 
atokela loimelano loaso lwa inde angene la loaso lwa 
bofinde wande. La atooso mbuli imbale la atotamba yau 
boso wa Bokota nda eotelo ya kumbo ya esongomelo. 

La Alana atota ngongo nda mbuli imbale: lita limoi 
loaso lwa Bokota, la lita liasi loaso lwa mbuli eyatolaka 
bobe wa bato basi. La Alana atoeshela mbuli ey'etomo 
lita lia Bokota la atotamba inde loaso lwa litambi lia 
litwanelo. Kongo ko mbuli yasi, ey'etomo lita lia 
ey'atolaka bobe wa bato basi, atotamba inde la liwawi 
boso wa Bokota, ndokela liomelano end'inde la mbo 
asokoleke inde nda liombele eoka ya eye yatolaka bobe 
wa bato basi. 

La Alana atoeshela efembeli ya mbolo wa litambi lia 
litwanelo loaso loande angene, la atokela loimelano loande 
angene la bofinde wande la atoola efembeli ya mbolo ya 
litambi lia litwanelo loaso loande angene. La atooso 
bakila ba efembeli ya mbolo la atomiamiaka la isangakala 
shande nda kangala ya booto nda fangi etotemwa la 

bonyanya: la boso wa kangala ya booto atomiamiaka 
bakila la isangakala shande la bamiamia bosambale. 

L'imo atoola mbuli ya litambi lia litwanelo loaso lwa 
bato: la atoeshela bakila atiteni ya bcjlinji wa bisinda la 
atokela bakila ana kwa akelaka inde nda bakila ba efembeli 
ya mbolo. L'amau atokela loimelano lwa elelayukamesomo 
eoka ya lilu lia bobe wa bana ba Yisalaeli: la eoka ya 
balonga bau nda bobe bototina wau : la atokela ongoma 
loaso lwa Kumbo ya Mungu Ey'etoyala atiteni yau la 
atiteni ya lilu lia bobe wau. 

La asilaka inde ndokela loimel^inolwaelelayukamesomo, 
la Kumbo ya Esongomelo, la efechelo, atoesha mbuli eye 
ikaweki, la Alana atotalia bangasa bande o likolo lia 
mbuli eye ikaweki, la atosanola o likolo liau bobe bototina 
wa bana ba Yisalaeli, la balonga bau nda bobe wau 
bototina, ndosele wau nda boto wa mbuli, la atosokola 
inde la osamba wa boto wa wengani ko nda liombele. La 
mbuli-ye etotola o likolo liande bobe bototina wau, nda 
yese ya isimo, la atokatika mbuli ko nda liombele. 

Loaso-lo lotoyala end'ino kwa ekela laya laya Ndokela 
loimelano lomoi atiteni, ya yenga ya poto la yenga ya poto 
bitotina, loaso lwa bana ba Yisalaeli eoka ya bobe wau 
bototina. La Mose lokela kwa aongaka Mungu lande. 

LOTAKI LWA. 43 

ENDE LOASO LWA NGWO LA NJO YA LOELA 

LWA BOSUNGU NDA LIOMBELE. 

La bana ba Yisalaeli iyo losekwa ko nda longo loko 
Olo, nda mboka tina ya balia batelu, mbo beteke yese ya 
Edome: la bato basowa beleka fine eoka ya lokendo. 
La bato-ba lonyaakala ende Mungu la ende Mose, iyo 
mbo, Monito wasokolaka iso nda Ejipeto ndokese iso nda 
liombele mbo toweke? eoka angoene'mo bieka, angoene 
balia, la betema yasu betofeka batuma-ba bafefu. 

La Mungu lotoma wike wa njo la bolengi atiteni ya 
bato, yau loicha bato, wike wa bato ba Yisalaeli lowa. 
Eoka yau bato loya ende Mose, iyo loonga lande mbo, 
Tosotwanelo, eoka tosonyaakala ende Mungu la # end'ae, 
sombolaka Mungu mbo asokoleke iso njo atiteni yasu. 
La Mose losombolela e bato-ba. 

La Mungu loonga la Mose mbo, Ae, kelaka bofono wa 
njo yabolengi, emesaka o likolo lia wisha: la etoyala 
mbbboto la boto oy'aichomoko la njo, akatichek'inde yau 
atouwii liasi. La Mose lokela bofono wa njo ya loeka 
lwa bdsungu, inde loemesa yau nda wisha, la esoyala a 
mbo njo esoicha boto, akatichek'inde bofono wa njo inde 
louwa liasi. 

La bana ba Yisalaeli iyo losekwa iyo loiya nda Oboto. 

Ko ana Mungu akeseke bato ba Yisalaeli nda liombele 

la yenga ya poto kama inei ko nda esilelo ya feto ya 
batotina e basekwaka nda Ejipeto. Eoka ya bowau 
w'ifenya wa betema yau la bobe wike wau Mungu 
achamachaka iyo mbo baeneke yese elau ya Kanana mbo 
bayaleke la limengo omau. Kanga ende bana bau Mungu 
losombolele lisaka mbo bayaleke omau. 

La Mose achaotoko nda Kanana eoka nda mbile 
emwito inde loolia ekela ya Mungu. La ongoma Mungu 
lokese inde nda longo losa losa, o likolo ya loau akokoloko 
ndoene liyande lia Yaladene, la yese elau omau. L'imo 
Mose awaka: la angoene'mo boto ango omwito oyatolua 
elela ya losai olo awelak'inde, eoka Mungu inde lot'inde 
nda kito. 

Batina ba Njaso 
bimoi e bitangomoko nda lokasa-lo. 



Litina lia Yenga ya Poto. 

Ende ino oyatangiki njaso nda taki-bi 
itokokomese ende ino njaso bimoi laweli 
mbo olueke litina nda betema yanu. 

Loaso lwa mbile eyakelomoko njaso-bi 
nda yau, yende ewau ndolues'ino laweli, Iso 
basungu batotina tosoakola ndotanga bienga 
ya poto ko nda liotomo lia Yesu nda 
Betelehemu: la yenga-ye ya poto, kwa 
louse, yau esoengana kwa 1904 (elefu emoi 
la mia libwa la bienga ya poto inei) mbisa 
ya liotomo lia Yesu nda Betelehemu. 
Kongo ko bato iyo loumwa ndoyala 
nda wenda ya se boso wa liotomo lia 
Yesu, la eoka yau iso basungu totoakola 
ndotanga nda efinoli keti ya yenga ya 
poto, yoengana kwa 10 B.C. kwa 100 B.C. 
kwa 1000 B.C. litina lia B.C. lisoengana 
mbo, Boso wa liotomo lia Yesu. 

Boso wa liotomo lia Abalayama totangi 
nde mbo bato angolua ndota lokasa, eoka 
yau bayalaka kwa ino ba Lokele, 
bachaluaka laweli loketi Iwa feto yau 

la loketi lwa bia ebiaetaka. Basungu 
bamoi nda yese ya poto basokota ndotanga 
keti ya bia ebiaetaka nda mbile ya e njasp 
ina. 

Iyo lotanga mbo, 

Atiteni ya mbile ya Abalayama la liwa 
lia Mose bienga ya poto 760 bietaka. 

Atiteni ya mbile ya Yoswa la liotomo 
lia Yesu bienga ya poto " 1446 bietaka. 
La tosoene mbo yau bitotina bisoengana 
kwa bienga ya poto 2206. Kongo ko ino 
oyatotanga keti-bi enyelaka mbo tokalui 
laweli. Totangi nde mbo mbile yayalaka 
Abalayama yolanga bienga ya Poto 2000. 



Litina lia ekalingo, ango ko etumbelo, 
ango ko efechelo, ango ko meza-ya- 
etambelo, eyaenganaka litambi lia 
yeka ende Mungu. 

Loaso 1 wa elela eyaenganaka kwa ndotamba 
Mungu yeka. Tolui mbo Kaina la Ebele 
iyo loesha yeka ndokafa Mungu, la 
totangi nde mbo iyo losele yau o likolo 
lia litale e liemesomoko fii kwa likoli. 
La asokwaka Noa nda wato wa liuwesi, 
inde loswa ekalingo ya batale la inde 
lotumbela Mungu nyama, La totangiki 

mbo Abalayama inde loswa ekalingo ya 

batale nda elela la elela olo eyali inde. La 
totangiki loaso lwa lisemoli lia Yakobo 
(nda lotaki lwa 21) mbisa ya saki yataka 
inde nda liombele mbo aundaka litale 
la mbo aweleke baita o likolo, la ataka 
lina lia elela ena Beteli, litina lia mbo, 
Mungu ayali eya, 

Kongo ko akelaka Mose etumbelo nda 
kumbo ya Mungu nda liombele totangi 
nde mbo akelaka yau kwa meza, eoka 
Mungu loonga lande mbo, Kelaka yau 
la baonga ba isandu siko Sitimi. Enyelaka 
mbo ekalingo-ye ya batale, ango ko 
etumbelo-ye, yau yoengana ende bato ba 
oso oso kwa elela olo ayali Mungu. 



Litina lia litambi lia yeka ende Mwigu. 

Loaso ndotamba yeka ende Mungu. Inde 
oyalukaka ndosushana tina ya Mungu inde 
oyo lokela lOtomo-lo. Litambi lia yeka 
lienganaka kwa ofono omwito wa lisemoli 
ende Mungu. Lotomo lwa lisemoli loyalaka 
nde njaso imbale, 

1. Yeme ya Mungu ndosulwa 'se ende 
bato. 

2. Yeme ya bato ndosushana tina la 

Mun^u. 

Otoene lotomo lwa omoi nda inango 
sha lioi lia Mungu. Otoene lotomo lwa 
imbale nda lisomboli la nda lisemoli lia 
bato. Litambi lia yeka ende Mungu 
lienganaka kwa lisomboli. Bato ba oso oso 
nda bechu ena, iyo lotanga mbo, Lisomboli 
angene litisengani, bolau ko mbo tofeke 
Mungu yeka. 

Batambi ba oso oso bayalaka la 
batina wike, kongo ko eyama totoonga 
loaso lwa batina bambale. Iyo ebaokaka 
lomalo, iyo lolembe ndosongomo ndoinana 
la ndola elambo. Bato iyo losongomo 
ongoma mbisa ya lichwa lia lilongesi : bato 
iyo losongomo ongoma nda mbile yasilaka 
londo atiteni ya iyo: ango ko asilaka ngwo 
nda atiteni ya iyo: ango ko nda lilili lia 
bokota nda elela ya bokota: a"ngo ko ayaka 
botondoli end'iyo lieteti : ango ko nda mbile 
yakolaka iyo ndoila lokendo lofi. 

Nda bilambo-bi iyo lofa Mungu liuchi lia 
yeka. Yeme ya bato yoenyela Mungu, 
yeme yau lokese iyo ndokela ongoma, 
yeme yau loenyelesa iyo mbo Mungu ale 
Bokuki la Botechi wau; la lotomo-lo 
losunga bato ndosamana. Iyo lotamba 
nyama, iyo lofecha bakila la bababe ende 
Mungu nda likolo lia efechelo. La yasi e 
biasandeloko-se, iyo lokaana yau ende 
bakanga la e ba litambi, Liayalaka 

litwarielo ndboso nyama boso wa litambi 
lia bakila la bababe ende Mungu. 
LitWanelo lia bana atolomi ba Eli lienganaka 
kwa ongoma : iyo lounda nyama la toswake 
twau nda atiteni ya tei efi boso wa litambi 
lia bakila la bababe ba yau ende Mungu. 

Nda litambi-li elua bato lotanga mbo 
Mungu lofaefomo nda elambo yau la Inde 
lolembe' ndoolo liuchi liande kwa nyama 
e bifechomoko nda bosa: l'imo Inde 
lolembe ndokela bato elami e basosemola 
Indeongoma, 

Litambi e lifechomo, Iyo . e baokaka 
ikenene, la iyo e bawaka la bowa, iyo 
lotamba Mungu litambi-li e lisofechomo. 
Nda mbile eneke Noa ilombo. sha Mungu 
loaso lwa Fela, asokwaka inde nda wato 
wa liuwesi inde lotamba Mungu litambi 
lia nyama ey'afechomoko. Ango ko nda 
mbile yakolaka bokota ndochwa lichwa, 
inde lotamba Mungu ongoma mbo Mungu 
atasungaka iyo nda elela ya tali. 

Itangi nde mbo bato ba Ebele lotanga 
mbo lochocho lwa nyama ey'afechomoko, 
loau lolila ko ende Mungu : la aumbaka 
Inde loau, loau lolembese botema wande, 
inde lokela iyo elami. 

La nda litambi eliatambaka Abalayama 
Mungu ko la Yisaka, itangi nde mbo 
Mungu lolembe ndoluesa Abalayama mbo 

atilembe bato ndotamba lokumba la bakila 
ba boto ende Inde: kwa akelaka bato ba 
biyaeli yasi : kanga nyama. 

Kongo ko nda bechu ya mbisa litambi 
lia nyama eyafechomoko, liau loya 
ndoengana kwa litambi lia litwanelo la 
litambi lia inde oy'ofomoko se. 

Eoka ya bobe e bokelomo, bolau ngo ko 
mbo bakila basenjweleke. Nda lise lifT'lia 
loimelano bato lotanga mbo, Ekaeneke 
Mungu bakila ba nyama atomesele iso bobe 
wasu. 



Lokasa loasi e lolatutaka lokasa-lo, loau 
lolakangesaka iso njaso ya ba Yisalaeli, 
ndoakola nda lioti lia Yoswa la tukela 
ya ba Yisalaeli nda yese ya Kanana, 
ko nda mbile yaiuaka bokota wau wa 
isato, boko Solonw. 

